
DE  SPINAE  DORSI  DISTORSIONIBUS  DISQUISITIO 
PATHOLOGICO  - THERAPEUTICA. 


Introductio. 

fj^umani  corporis  deformitates  cujusvis  generis  et  originis 
cognoscere  non  modo  palhologi  et  medici , sed  artis  medicae 
quoque  non  peritorum  interesl,  ita  ut,  quantopere  observatores 
causis  horum  malorum  investigandis,  et  funestis  eorum  sequelis 
praecavendis  hucusque  studuerint,  haud  profecto  supervacaneum 
videatur,  ad  hanc  rem  animum  attentum  dcnuo  advertere.  Mi- 
randum profecto  est,  complurium  saeculorum  medicos  omnium 
populorum  nullatenus,  vel  obiter  tantum  in  istorum  malorum 
medendi  rationem  accurate  inquisivisse  ; quamvis  hujuscemodi 
morbi  ita  comparati  sint,  ut  miseri  et  deformes,  qui  iis  labo- 
rant, vulgi  parum  misericordis  ludibrio  per  totam  vitam  expositi 
sint.  Quae  negligentia  non  inde  orta  est,  uti  nonnulli  arbitra- 
bantur, quod  haeece  mala,  olim  plane  incognita  a),  recentioribus 
demum  temporibus  in  observatorum  notitiam  pervenerint , sed 
inde  potius,  quod  veram  horum  morborum  naturam  eorumque 
causam  proximam  perspectam  non  satis  habuerint  b).  Neque 
etiam  praetermittendum  est,  hocce  morborum  genus  prioribus 


a)  Jam  Levacher  de  la  Feutrie  eorum,  qui  antiquioribus  temporibus  istius 

modi  deformitates  minime  cognitas  fuisse  contendunt,  sententiam  re- 
futat locis  ex  Hippocr.  Apbor.  46 ■ Sect.  VI  et  26 ■ Seet.  IIT.  et  Lib. 
de  aere,  aq.  et  loc. , ed.  Foes. , nec  non  ex  Horatii  Satyr.  lib.  II. 
Sat.  3.  v.  43>  petitis.  Vide  ejus:  Traile  du  Racbitis  ou  l’art  de  re- 
dresser  les  enfants  conlrefaits.  Paris.  1772- 

b)  Vid.  Richteri  chirurg.  Bibliolh.  B.  1.  St.  2-  pag.  62- 

saeculis  luulto  rarius  occurrisse,  quam  recentioribus  temporibus, 
imprimis  illam  spinae  distorsionis  speciem,  quae  scolioseos  nomine 
insignitur.  Hinc  quoque  lactum  est,  ut  antiquiores  scriptores 
hujus  morbi  raram  vel  nullam  facerent  mentionem.  Nostris  au- 
tem temporibus,  ante  bos  ipsos  viginti  vel  triginta  annos,  permulta 
de  hoc  argumento  scripta  prodierunt;  atque  instituta  orthopae- 
dica, plurimis  locis  condita,  documento  sunt,  homines  intellexisse 
et  magis  magisque  intelligerc,  quantopere  haec  materia  accuratius 
sit  investiganda  et  severius  tractanda.  Sed  multum  abest,  quin 
desiderio  nostro  sit  satisfactum.  Sententiae,  opiniones  et  doctrinae 
singulorum  auctorum  minime  conspirantes  satis  superque  osten- 
dunt, quam  parum  congrua  sit  medicorum  in  hoc  argumento 
theoria  et  praxis.  Alius  enim  unice  in  scrophulosa  aut  rachitica 
corporis  dyscrasia  hujus  mali  causam  reperisse  sibi  visus,  diae- 
teticis tantum  , seu  nutrientibus  et  corroborantibus  remediis 
curationem  effici  posse  arbitratur ; alius  spastica  tantummodo 
contractione  unius  vel  alterius  musculorum  dorsalium  partis  cur- 
vari columnam  vertebralem , nihilque  aliud , nisi  perpetuam 
musculorum  extensionem  et  contraextensionem , antagonismum 
musculorum,  a statu  naturali  recedentem,  restaurare  posse  credit. 
Alius  porro  lateri  vel  humero  gibberoso  non  nisi  pressione  ad- 
hibita , tamquam  massae  farinaceae , justam  formam  reddere 
studet;  alius  mechanismi  systematis  membrorum  et  motus  con- 
turbationem adesse  affirmat,  idemque  in  legibus  mechanicis  hujus 
mechanismi  turbati  causam  et  curandi  modum  quaerit.  Et  quae 
alia  sunt  hujusmodi  generis. 

Ex  bis  sententiis  valde  inter  se  distantibus  facile  apparet, 
hanc  rem  a medicis  quam  accuratissime  in  commodum  scientiae 
atque  aegrotorum  utilitatem  denuo  disquirendam  esse,  adeo  ut 
quaecunque  hujus  argumenti  adumbratio  non  plane  irrita  vel 
superflua  appareat.  Spero  igitur,  lectorem  hoece  meum  tenta- 
men, utcunque  leve  et  imperfectum  sit,  benevole  excepturum 
esse.  Quapropter  animo  conlidente  propius  accedo  ad  metam. 

Antequam  vero  in  rem  ipsam  descendam,  ordinem  prae- 
miserim , (piem  in  hoc  commentariolo  sequendum  mihi  proposui. 

Observationibus  nonnullis  anatomicis  gener  atim  prakmissis 
loquar  de  natura,  origine  et  eventu  distorsionum  spinae  dorsi- 
tum 


I.  Varietates  et  differentias 


II.  Aetiologiam 

III.  Effectus  morbi  in  organismum 

IV.  Prognosin 
exponam;  deinde  sequetur 

Curatio  , 

de  qua  duabus  in  sectionibus  fusius  agam,  quarum  altera; 

rationem  medendi ; 

altera : 

de  praecipuis  medicorum  et  chirurgorum  medendi  cona- 
minibus eorumque  machinis  disquisitionem  historico- 
criticam 
continebit. 

Terminabit  disquisitionem  descriptio  machinae , quam  il- 
lustris Langenbeck , praeceptor  mihi  summe  venerandus,  pros- 
perrimo eventu  frequentissime  adhibuit. 


\ 

Pars  I. 


Observationes  anatomic,ae  generales. 


Summum  beneficium  status  celsi  et  erecti,  oculis  versus 
coelum  sideribus  ornatum  conversis,  unice  homini  a Deo  tribu- 
tum est,  quod  quidem  singularem  ei  praebet  dignitatem  atque 
commoda  eximia.  Quo  beneficio  ut  gaudeat,  columna  vertebralis 
pyramidis  instar  constituta,  et  prorsus  mirabili  architectura  in- 
structa est.  Supervacaneum  foret  et  a scopo  et  spatio  mihi  con- 
cesso alienum,  si  ampliore  columnae  vertebralis  descriptione  pa- 
ginas implere  vellem  a).  Quare  satius  putavi,  pauca  solum  ex 
anatomia  ad  rem  spectantia  afferre. 


a)  Fusius  de  anatomia  columnae  vertebralis  tractarunt  viri  celeberrimi: 
Hippocrat.  lib.  de  articulis.  Sect.  6.  pag.  809-  ed.  Foes. 

Piat  ner , dissert.  de  thoracibus  §.8*  et  ejusd.  Opusculorum  Tom.  1. 
pag.  107- 

Albinus,  de  sceleto  humano. 

, de  ossibus. 

Winslow , Expositiori  anat.  de  la  structure  du  corps  hum. 

Composita  est  columna  vertebralis  viginti  quatuor  vertebris, 
quarum  ope  canalis  spinalis  et  theca  vertebralis  ad  medullam 
spinalem  ejusque  membranas  recipiendas  formatur.  Hae  vertebrae 
cartilaginibus  intermediis  elasticis  a se  invicem  separatae,  con- 
junctae vero  sunt  ligamentis  fortissimis,  simul  flexibilibus  et 
elasticis.  Sustentatur  denique  et  movetur  columna  apparatu  mus- 
culari , in  utroque  latere  aequali  modo  a natura  constructo. 
Hisce  auxiliis  non  solum  omnes  partes,  columnam  constituentes, 
arcte  inter  sese  et  fortiter  conjunctae  sunt;  sed  etiam  mobilitate 
gaudent  insigni,  ita  ut  varias  flexiones  columnae  admittant,  an- 
trorsum  nempe  satis  magnam,  leviorem  ad  latus,  minorem  re- 
trorsum. 

Praeterea  rotatio  quaedam  circa  axem,  cujus  ope  truncus 
erectus  in  unum  vel  alterum  latus  leviter  torquetur,  in  cornpu- 
tum  venit,  quae  quidem  in  dijudicandis  et  curandis  distorsioni- 
bus haud  levis  est  momenti. 

In  statu  sano  et  erecto  spina  dorsi,  a tergo  visa,  recla  appa- 
ret, ita  ut  a summo  vertice  per  mediam  corporum  vertebrarum 
et  ossis  sacri  partem  linea  perpendicularis  duci  possit.  Pendet 
inde  costarum  aequalis  curvatura  et  distantia , thoracis  excurvatio, 
distensio  et  convexitas,  scapularumque  situs  regularis.  Si  eandem 
spinam  vero  a latere  conspexeris  in  statu  naturali  et  erecto,  a 
linea  recta  eam  recedere  invenies,  et  quatuor  tibi  occurrent  cur- 
vaturae , prima  in  collo  antrorsum  , secunda  in  thorace  retror- 
sum, tertia  in  vertebris  lumborum  antrorsum,  et  quarta  in  osse 
sacro  retrorsum. 

Justa  haec,  cujus  mentionem  feci,  columnae  vertebralis 
directio  pendet  ex  normali  partium  eam  constituentium  con- 
stnuctione. 

Huc  pertinent: 

1.  Vertebrarum  forma,  situs  et  textura  justa  et  sana. 

o.  Cartilaginum  intermediarum  justa  conditio. 

3.  Ligamentorum  spinae  dorsi  normalis  constructio. 

4.  Musculorum  dorsi  utriusque  lateris  actio  uniformis, 
aequilibrium  et  antagonismus. 


II  eitbreclit , Syndesmologia. 

C.  II.  a Jlny , Commentatio  anatomico- chirurgica  de  scoliosi. 
Cari  IVenzel,  Ueber  die  Krankheilen  am  Riickgrade.  Bamberg. 

1 §24- 

Pars  II. 

De  natura , origine  et  eventu  distor sionum 
sp  i rua  e vertebralis. 


Morborum , quibus  columna  vertebralis  in  universum  sub- 
jecta .est,  eos  tantum  accuratius  pertractabimus,  qui  curvaturae 
et  distorsiones  spinae  vertebralis  appellantur.  Hi  quidem  morbi 
in  eo  consistunt,  quod  pars  columnae  vertebralis,  vel  integra 
columna  a statu  normali  declinat,  ita  tamen,  ut  singulae  vertebrae 
non  ex  articulo  cedant,  sed  accurate  conjunctae  perseverent.  Hoc 
enim  ipso  momento  morbus  noster  plurimum  differt  a luxatione 
vertebrarum , pro  qua  saepissime  distorsionem  falso  habuerunt  a). 
Quem  in  errorem  eo  facilius  incidere  nonnulli  potuerunt,  quod 
nonnumquam  occurit,  processus  spinosos  unius  aut  duarum  ver- 
tebrarum tanta  deformitate  laborare,  ut  in  media  spina  fallacem 
luxationis  speciem  prae  se  ferant. 


a)  Vide  J.  Shaiv ’s  fernere  Bemerk.  uber  die  Seitenverkrihnmung  des 
Riickgralhs,  etc.  Waimar.  1826-  p.  52. 

E.  Har risoriis  tractatum  in  Lond.  med.  and  physic.  Journal.  Vol.44 
and  45« 

Petit , Verbandeling  van  de  Ziekten  der  Beenderen.  D.  I.  IV. 
Hoofdst.  pag.  71  et  seq. 

Plattner,  diss.  de  thorace.  §.  20.  ' 

, Instit.  chirurg.  rat.  p.  127- 

Levacher  de  la  Feutrie  in  Memoires  de  Vaccidemie  de  Chirurgie , 
historiam  narrat  Ranchini,  cancellarii  academiae  Montis  Pessuiani, 
qui  curvationem  dixit  ortam,  d’ une  luxalion  des  deux  vertebres 
par  uu  calarrhe,  torube  du  cerveau  sur  1’epine. 

Astley  Cooper  nunquam  quidem  luxationem  vertebrarum  obser- 
vavit, sed  solummodo  earum  fracturas  vidit.  Attamen  fracturas 
in  vertebris  colli  locum  habere  posse  non  plane  negat,  quia,  ut 
asserit,  earum  processus  obliqui  obliquiore,  quam  in  ceteris 
vertebris,  directione  gaudent. 

E.  Platner  in  disseri,  de  luxatione  vertebrarum  spontanea,  auctore 
L.  E.  Schrag  Lips.  1817.  p-  23-  nullam  vertebrarum  dorsi  et 
lumborum  luxationem  vi  externa  sine  fractura  fieri  posse  con- 
tendit. 


De  natura  distorsionum  spinae  vertebralis  earumque  origine 
sententiae  doctorum  virorum  exstant  inter  se  differentes,  immo 
plane  sibi  repugnantes , quarum  singularum  recensionem , viribus 
meis  non  satis  fidens,  et  arcto  temporis  spatio  pressus,  hic  omit- 
tendam et  sententiam  meam  paucis  proferendam  esse  censeo,  ita 
tamen,  ut,  occasione  data,  aliorum  opiniones  allegare,  conferre 
et  ponderare  mihi  liceat. 


S e c t.  l. 

Varietates  et  differentiae. 


Quod  ad  variarum  specierum  distorsionum  divisionem  ad- 
tinet,  ei,  quam  R.  IV.  Barnpjielda)  in  libro  de  distorsionibus 
spinae  vertebralis,  a societate  medica  Londinensi  praemio  ornato, 
profert,  plane  assentio,  quae  quidem  haec  est: 

±.  Curvatura  spinae  vertebralis. 

2 . Prominentia  angularis  spinae  vertebralis  ( ita  nempe 
vocem:  angular  projection , apte  transferri  posse 

arbitror ). 

Ad  priorem  classem  pertinent  tres  diversae  species,  habito 
respectu  directionis,  in  quam  columna  vertebralis  in  distorsione 
vertitur : 

a.  Kyphosis  — retrorsum  b). 

b.  Lordosis  — antrorsum. 

c.  Scoliosis  — versus  latus. 


a)  Vid.  R.  IV.  Bampfeld , Essay  on  curvatures  and  diseases  of  the 
spine.  Lond.  1824*  Sect.  III.  p.  5:  “The  distorlions  and  projeclions 
of  the  spine  may  be  stili  divided  into  tvvo  species,  one  of  which 
will  be  denominated  curvature  of  the  spine,  and  ihe  other,  the 
angular  projectioni 

b)  i.  zvcpmis  et  y.vQTioGts  gvaec.,  latin.  gibberositas. 

2-  AoQdioots  giaec. , latin.  repanditas. 

3-  GxoXiwots  graec.,  latin.  obstipitas. 

Sunt,  qui  omnes  hasce  species  una  voce  gibbum  vel  gibberosita- 
tern  appellent,  ut  Heisterus  et  Ludwigius. 


Postrema  haec  vel  simplex  esse  potest  versus  latus  sinistrum 
aut  dextrum;  vel  duplex , ubi  nempe  duae  scolioses  adsunt,  et 
primae  convexitas  supra  secundae  scolioseos  partem  concavam 
prominet,  ita  quidem,  ut  spina  dorsi  figuram  literae  S prae  se 
ferat;  vel  triplex  est,  cujus  exemplum  exhibet  J.  Shaw^s  essay 
on  distortions  of  the  spine,  fig.  2-  Tab.  III.;  quin  quadruplex  et 
quintuplex  a).  Quarum  specierum  illa , quam  secundo  loco  po- 
sui, multo  frequentius  occurrit,  quam  ceterae. 

Prominentia  angularis  nullas  habet  varietates , sed  proprie 
Cyphosis  est  et  quidern  ea,  quae  xcit  s£o%>]V  Cyphosis  Pot/ii 
audit.  Haec  species  tam  forma  , quam  origine  sua  ab  ea  Cyphosi, 
quam  supra  attuli  tantopere  differt,  ut  summo  jure  in  distorsio- 
num serie  seorsum  tractanda  sit. 


S e c t.  2- 

Aeti-olog  ia. 


Quod  attinet  ad  causas,  quae  distorsionibus  columnae  ver- 
tebralis locum  praebent,  paucis  hoc  'loco  exponam,  quae  in 
universum  de  iis  proferri  possunt,  et  reliqua  huc  spectantia,  in 
singularum  specierum  perscrutatione  fusius  pertractabo.  In  dis- 
quisitione causarum,  quae  distorsionibus  spinae  ansam  praebent, 
proficiscendum  est  tam  a consideratione  partium,  quae  columnam 
vertebralem  efformant,  quam  earum,  quae  cum  ea  arctius  con- 
junctae sunt,  speciatim  vero  ab  investigatione  morborum , quibus 
istae  partes  ob  propriam,  qua  gaudent,  naturam  et  fabricam 
obnoxiae  sunt.  Enim  vero,  sicut  status  sanus  in  conditione  inte- 
gra dictarum,  quibus  columna  vertebralis  constructa  est,  partium 
nititur,  (vid.  Pars.  I.)  ita  et  status  morbosus  a morbosa  condi- 
tione earundem  partium  pendet. 

Partes  baecce  sunt:  ossa,  ligamenta , cortilagines  et  mus- 

culi• ad  eas  vero,  quae  accurate  cum  columna  vertebrali  con- 
junctae sunt,  praecipue  medulla  spinalis  e jusque  membranae 
' pertinent. 


a)  Vide  a Roy  J.  c.  pag.  68. 


Morbos  singularum  harum  partium  columnae  vertebralis , e 
quibus  haud  raro  distorsiones  exoriuntur,  optime  perspicies,  si 
eos  diviseris  in : 

A.  Morbos  mere  topicos , et  in 

B.  Morbos , qui  ex  laesa  totius  corporis  compage,  nec 

noti  ex  vitiosa  materiae  organicae  erasi  pendent. 

Illos,  quos  priori  loco  posui,  rursus  dividi  voluerim  in: 

I.  Morbos , qui  singulas  partes  propter  specialem  struc- 
turam et  fabricam , qua  insigniuntur , prae  ceteris 
corripiunt. 

Huc  pertinent: 

1.  Morbi  ossium  y.  g. 

Fracturae,  Caries. 

2-  Morbi  ligamentorum , 

quales  sunt  morbosa  rigiditas,  condensatio  aut  extenuatio,  atonia, 
laxitas  et  idonei  roboris  defectus;  unde  fit,  ut  ligamenta  supe- 
rioris columnae  vertebralis  partis  atque  capitis  ponderi  cedant, 
et.  unam  aut  plures  vertebras  versus  qualemcunque  directionem 
declinari  sinant, 

3.  Morbi  cartilaginum  intervertebralium , nominalim 
imminutio  elasticitatis  propriae  a),  nimia  cartilagi- 
num intervertebralium  siccitas  et  inde  oriens  rigidi- 
tas, earundem  partialis  absorbtio,  quae  quidem 
abnormitates , vel  ex  contusione  spinae  vertebralis, 
vi  majore  et  repentina  deorsum  perculsae,  vel  ex 
ejusdem  continua  pressione  oriri  possunt;  denique 
cartilaginum  ossificatio  in  senectute  b). 

4.  Morbi  musculorum,  v.  g : debilitas,  paralysis  eorum, 
tabes,  nimia  brevitas  ex  ulceribus  vel  vulneribus 
oriunda;  rheumatismus  musculorum. 

5.  Morbi  medullae  spinalis  ejusque  membranarum 
distorsiones  spinae  directe  non  efficiunt ; e contrario 


a)  Vid.  Coopmanns  disputatio  med.  de  cyphosi.  pag.  2* 
a Roy , de  scoliosi  pars  III.  p.  65. 

b)  Vid.  Palfin , Anat.  du  corps  hum  Tr.  5.  Cap.  9«  part.  2» 
Morgagni , Advers.  ajiotom.  Advers.  3>  animadvers.  50. 


distorsiones  spinae  aliunde  natae,  haud  raro  affecti- 
onibus medullae  spinalis  e jusque  membranarum  an- 
sam praebent. 

II.  Morbi , quibus  partes  istae  communiter  expositae  sunt. 

Huc  perlinent: 

Inflammatio  et  exulceratio. 

Sed  haec  attulisse  sufficiat  de  singularum  columnae  verte- 
bral  is  partium  morbis  topicis;  cpiod  vero  adtinet  ad  eos,  qui  ex 
laesa  totius  corporis  compage , nec  non  ex  vitiosa  jnateriae  or- 
ganicae erasi  oriuntur,  huc  pertinent: 

Scrophulosis , Arthritis , Syphilis,  Paeclatrophia , Rhachitis, 
Osteomalacia. 

Praeter  hosce  morbos,  qui  distorsionibus  spinae  locum 
praebent,  et  aliae  insuper  causae  hujus  mali , tam  praedisponen- 
tes , quam  extrinsecus  intervenientes , commemorandae  sunt. 

Ad  illas  referenda  sunt: 

Constitutio  corporis  omnino  tenera  et  debilis;  actas  infanti- 
lis et  juvenilis,  imprimis  a vitae  anno  secundo  usque  ad  vigesi- 
mum quartum;  morbi  graviores,  imprimis  systema  corporis  re- 
productivum  in  specie  lymphaticum  et  cutaneum  corripientes, 
v.  c.  febris  scarlatina,  variolae,  morbilli  aliique  hujus  generis; 
senectus;  sexus  foemineus;  et  dispositio  hereditaria. 

Ad  has  autem  pertinent: 

Ictus,  vel  corporis  casus;  vehemens  ejusdem  motus;  violenta 
inflexio  spinae  dorsi,  denique  immodici  conatus,  quibus  onera 
viribus  graviora  sustinere,  movere  aut  elevare  aliquando  homi- 
nes nituntur.  Perversa,  et  in  qua  saepe  justus  modus  exceditur, 
methodus,  recens  natos  non  primo  solum  post  partum  tempore, 
sed  et  per  complurium  mensium  seriem  strictius  fasciis  obvolven- 
di u);  nec  minus  infantes  in  brachio  nimis  gestandi.  Defectus 


a)  Vid.  Galenus,  de  caus.  morb.  c.  7»  cl.  3- 

Hildanus , observat,  chirurg.  cent.  2-  Obs.  99* 

Platner , dissert.  de  thorace  §.  5* 

Platner,  opusculor.  T.  ±.  pag.  103. 

Portal,  Anatom.  medie.  I.  pag.  300. 

Ludwig , Advers.  med.  pract.  Vrol.  2.  part.  4-  pag.  596- 
le  Roy , Recherclies  sur  les  habillements  des  femmes  et  de* 
eiifants.  pag.  68  et  26 5* 

corporis  motus  sufficientis,  praesertim  talis  motus,  quo  musculi 
dorsi  satis  excercentur;  sessio  nimia,  praesertim  in  sellis  vel  scam- 
nis fulturam  seu  adminiculum  corpori  non  praebentibus,  qualis 
evenire  solet  in  hominibus  literarum  studio  addictis,  in  variis 
opificibus  et  in  infantibus  et  juvenibus  musices  cultoribus,  diu- 
tius et  magis  assidue,  quam  fas  est,  clavichordium  pulsantibus. 
Pi  ■ava  consuetudo  in  scribendo,  delineando,  acu  pingendo,  suendo 
oblique,  demisse  et  declinato  capite  sedendi  <r/);  nec  minus  om- 
nia negotia  semper  unius  ejusdemque  manus  ope  perficiendi;  noc- 
turna in  lectulo  molli  et  in  uno  eodemque  latere  cubatio. 

Pertinent  huc  denique  certi  quidam  peculiari  modo  sedendi, 
standi,  decumbendi,  corpus  movendi  vel  flectendi  ineptae  habi- 
tudines, quas  varii  opifices  ex  eo,  quo  funguntur,  artificio,  vel 
aegroti  ex  aliquo  adversae  valetudinis  respectu  induunt;  e.  g.  ii, 
qui  in  dorso  cubare  nequeunt,  quique  anxietatis,  tensionis  et 
dolorum  evitandorum  gratia  in  dormiendo  semper  unum  idemque 
latus  quaerere  coguntur.  , 

Sed  hactenus  in  universum  de  aetiologia  distorsionum.  Quae- 

o c 

cunque  malum  nostrum  gignere  possunt,  hoc  loco  paucis  expo- 
sui, omniumque  momentorum  occasionalium , quae  attuli,  nul- 
lum est,  quod  non  a notabili  quodam  hujus  rei  scriptore  tam- 
quam causa  genetrix  spinae  distorsionis  saepius  sit  observatum.  — 
Prorsus  igitur  falsam  esse  illorum  medicorum  sententiam , per- 
suasum mihi  est,  qui  distorsionum  spinae,  quotiescunque  orian- 
tur, semper  unam  eandemque  esse  causam,  v.  g.  rhachitidem,  aut 
conturbatum  musculorum  antagonismum , aut  inflammationem 
vertebrarum  chronicam  contendunt,  et  quae  aliae  sunt  aliorum 
opiniones.  Neque  ergo  minus  vituperanda  est  eorum  doctrina, 
qui  omnes  distorsiones  eodem  modo  tractandas  esse  statuunt. 
Omnia  potius,  quae  memoravi,  momenta,  vel  singula,  vel  plura 
conjunctim,  quemadmodum  ex  auctorum  allegatorum  observatio- 
nibus, sollicite  perscrutatis,  intellexi,  et  intime  persuasum  mihi 
habeo,  hos  columnae  vertebralis  morbos  excitare  possunt.  Nihil 
aliud  ergo,  nisi  exactissimum  aegroti  examen  et  diligentissima  om- 
nium , quae  ad  morbi  praesentis  genesin  concurrerunt,  invesli- 


ct ) Vid.  J.  Shaw^s  fernei  e Bemerk.  p.  29, 
Luclwig , 1.  c.  pag.  556  et  seq. 
a Roy , 1.  c.  pag.  103  et  seq. 

gatio et  perscrutatio,  verae  proximaeque  causae  recte  cognoscen- 
dae in  singulo  quovis,  qui  nobis  occurrit,  casu,  viam  nobis 
patefacere,  et  medendi  rationem,  huic  ipsi  casui  maxime  ido- 
neam  et  efficacem,  suppeditare  potest. 

I.  In  singulis  distorsionum  speciebus  accuratius  contem- 
plandis, primum 

Prominentiam  angularem  ci) , 
sive,  quae  sic  dicitur,  cyphosin  Potlii  pertractemus. 

A cyphosi , proprie  sic  dicta , jam  primo  obtuitu  satis  differt 
haec  species  peculiari,  quam  prae  se  fert,  forma  externa.  Unica 
nempe  pluresve  vertebrae  colli,  dorsi  aut  lumbrorum , quippe 
quae  omnes  bac  deformitate  laborare  possint , retrorsum  promi- 
nendo angulum  acutum  exhibent,  unde  lit,  ut  hujus  speciei  gib- 
bus semper  parvus,  circumscriptus  et  acutus  appareat.  Non  im- 
merito igitur  huic  deformitati  nomen  prominentiae  angularis  tri- 
buendum esse  puto.  Magis  insuper,  quam  forma,  haec  cypho- 
seos  species,  modo,  quo  oritur,  a ceteris  distorsionibus  discre- 
pat. Causa  enim  proxima  unice  quaerenda  est  in  spondylarthro- 
cace  , id  est  in  inflammatione  unius  pluriuinve  vertebrarum  plus 
minusve  chronica,  quae  plerumque  in  earundem  exulcerationem, 
cariem  et  destructionem  abit. 

Processus  hicce  morbosus  vel  ex  ictu,  corporis  casu,  frac- 
tura etc. , vel  ex  irritamento  quodam,  metastatice  in  has  partes 
translato,  oritur,  et  corpora  vertebrarum  affectarum  plus  minusve 
consumit.  In  spatium,  vel,  ut.  ita  dicam,  lacunam  inde  natam, 
columnae  vertebralis  pars,  supra  hunc  locum  affectum  sita,  dola- 
bitur; processus  vertrebrarum  laesarum  spinosi  retrorsum  trudun- 
tur, et  ita  gibbum  illum  acutissimum  et  circumscriptum  exhibent  b). 


d)  Vid.  Pott,  011  palsy  of  the  lovveriimbs.  etc.  Lond.  1779» 

ejuscl.  farther  remarks  on  the  uselefs  stale  of  the  lower  limbs 
Lond.  J782- 

van  Gescher , Bemerk.  uber  d.  Entstellung  des  Ruekgralhs  etc. 

aus  d.  Holland.  iibers.  v.  IVewezer.  1794.  Goetting. 
TVenzel,  Uebel-  d.  Kraukheiten  am  Riickgralhe.  Bamberg.  1 824- 

b ) Giovanni  Baptista  Palletta  in  exercitationibus  pathologicis  C.  IX. 
art.  2.  de  tuberculis  spinae,  et  Giovanni  Baptista  Monteggia  in 
libro  ‘‘ Instituzione  chirurgicjie  vol.V.  cum  Potlii  sententia  de  natura 
et  origine  huius  cyphoseos  ex  chronica  vertebrarum  inflammatione 
nata,  consentiunt.” 

0 * 

In  acumine  autem  gibbi  neque  rubor  neque  tumor  conspicitur,  neque 
aegrotans  doloribus  eo  loco  externis  afficitur,  nisi  pariem  affec- 
tam digito  premas;  e contrario  de  doloribus  columnae  profundis 
queritur.  Animadvertuntur  praeterea  haud  raro  symptomata  ge- 
neralia laesae  vegetationis  et  craseos,  praesertim  in  infantibus 
serophulosis , qui  prae  ceteris  morbo  nostro  corripiuntur.  — • 
Exulceratione  valde  progressa,  paralysis  insuper  inferiorum  ex- 
tremitatum insequitur,  quae  magis  magisque  augetur. 

Hujusmodi  cyphosis,  si  major,  quam  ut  medulla  spinalis 
ferre  possit,  vertebrarum  destructio  evasit,  non  raro  mortem  re- 
pentinam inducit. 

II.  De  curvaturae  columnae  vertebralis  speciebas  a ). 
i.  Cyphosis  b). 

Haec  est  curvatio  columnae  vertebralis,  quae  retrorsum  fit, 
quamque  minime  cum  prominentia  angulari  confundes;  si  tam 
formam , quam  oriendi  modum  respexeris.  Gibbum  non  tam 
acutum  et  circumscriptum,  sed  magis  arcuatum  exhibet,  quia 
semper  majoris  columnae  vertebralis  partis,  quam  in  prominentia 
angulari , dislocatio  adest. 

Plerumque  cyphosis  vertebris  dorsi  insidere  solet,  unde  fit, 
ut  et  totius  thoracis  forma  normalis  simul  alienetur,  dum  costae, 
curvatura  spinae  paullatirn  increscente,  magis  magisque  e nor- 
mali flexione  recedere  coguntur,  planiores  fiunt,  sternumque 
protrudunt  et  elevant.  Causae,  huic  cyphosi  locum  praebentes, 
praecipue  sunt:  Rhaehitis  et  musculorum  dorsalium,  qui  colum- 
nam vertebralem  in  situ  erecto  sustentant,  imprimis  igitur,  lon- 
gissimi dorsi  et  sacrolumbalis , debilitas,  quo  fit,  ut  caput  et 
superior  columnae  pars,  ponderi  proprio  et  proclinationi  naturali 
cedentes,  prone  inclinentur.  Haec  musculorum  infirmitas  partim 
ab  universi  corporis  debilitate,  sicut  in  infantibus  et  hominibus 
aetate  provectis,  partim  etiam  a mala  corporis  consuetudine,  v.  c. 
si  quis  in  assidue  sedendo  caput  et  collum  antrorsum  inclinare 
consuevit,  etc. , ortum  ducere  potest. 


a)  Vide  Joerg , Ueher  die  Verkriimmungen.  Leipz.  1810,  et  omnes 
libros  variis  huius  opusculi  locis  citatos. 

b)  Yid.  Coopmanns , dissertatio  de  cyphosi.  Francrjf.  1780. 

Quale  vitium  Boyer , referente  Richer audio , praecipue  in 
juvenibus  myopibus  observavit,  qui  caput  insolite  pronum  gestare 
solent,  quorumque  columna  vertebralis  inde  ita  antrorsum  flecti- 
tur, ut  et  postea,  vel  sublata  prava  habitudine,  ossa  in  si  tu, 
cui  assueverunt,  minime  naturali  perseverent,  et  caput  cum  cer- 
vice monstruose  inclinatum  remaneat.  Idem  in  portione  dorsali 
aut  lumbali  columnae  vertebralis  hominum  minus  adultorum  , et 
tenera  corporis  fabrica  praeditorum,  accidere  potest,  praesertim 
in  iis,  quorum  vires  vel  morbo  diuturno,  vel  nimis  accelerato 
corporis  incremento,  vel  alia  quacunque  causa  partium  solidarum 
compagem,  musculorem  tonum  et  vigorem,  et  ligamentorm 
elasticitatem  debilitante  z exhaustae  sunt.  Jam  truncus  ab  exten- 
soribus, justo  vigore  carentibus,  in  statu  erecto  sustineri  nequit 
ideoque  communi  capitis,  thoracis  et  abdominis  ponderi  cedens, 
et  ab  eo  quasi  antrorsum  detractus,  prone  deflectitur. 

Cyphosis,  de  qua  loquimur,  dolore  vel  in  initio  morbi 
prorsus  caret,  tarde  et  sensim  increscendo  evolvitur,  neque  un- 
puam  paralysin  extremorum  inferiorum , nec  adeo  mortem  ad- 
ducit. Non  raro  quidem,  sed  tamen  rarius,  quam  pormincntia 
angularis  et  scoliosis  occurrit. 

2-  Lordosis  a). 

Haec  distorsionum  spinae  species  omnium  rarissima  existit. 
Prae  celeris  b)  in  vertebris  lumborum  occurrit.  Lordosis  dupli- 
cem ob  causam  rarior  esse  videtur: 

1.  quia  truncus  suo  pondere  antrorsum  potius,  quam  retror- 
sum inclinari  et  flecti  impellitur,  quo  fit,  ut  infantes,  senes  alii- 
que, supra  memorati,  qui  propter  debilitatem  corpus  erectum 
tenere  nequeunt,  cyphosi  potius,  quam  lordosi,  afficiantur. 

2-  Quia  ipsa  vertebrarum  architectura  hanc  distorsionis  spe- 
ciem vetare  videtur.  Etenim  non  solum  processus  obliqui  con- 
structione et  connexu,  quibus  gaudent,  sed  et  processus  spinosi,, 
imprimis  vertebrarum  dorsi,  qui  longitudine,  declivitate  et  eo 
insigniuntur,  quod  tegularum  instar  dense  alter  alteri  incumbit, 
tali  incurvationi  repugnant. 


а)  Vid.  Ludwig , Adversar,  med.  pract.  Vol.  II.  pag.  336. 

Chelius,  Haudbuch  der  Chirurgie  Th.  1.  Abi  hi.  2-  pag- SOI* 
Arnemcinn , Chirurgie  13.2-  Abthl.  4-  pag.  722- 

б)  \ id,  da  Rerney,  over  de  Gebrecken  der  Beenderen  D.  2-  pag- 97- 


Rhacbitis  et  Osteomalacia  praecipue  lordoseos  causae  nomi- 
nantur, nec  non  frequens  graviorum  onerum  gestatio. 

Lordoseos  infanlum  rhachiticorum  incipientis  certissimum 
signum  Ludwigius  ex  insolita  abdominis  prominentia  promi 
jubet. 

3-  Scoliosis  a). 

Omnium  spinae  distorsionum  nulla  tam  frequens  est,  quam 
ea  ejus  incurvatio,  quae  versus  pnum  allerumve  latus  obtinet. 
Quam  ob  rem  me  haud  vituperandum  esse  putavi , si  solitos 
commentarioli  lines  in  iis,  quae  sequuntur,  pagellis  paullulum 
excederem  et  hanc  distorsionis  speciem  aliquanto  fusius  et  copio- 
sius pertractarem,  quam  prominentiam  angularem,  cyphosin  et 
lordosin. 

Scoliosin  dicimus  declinationem  complurium  ' vertebrarum 
versus  dextrum  aut  sinistrum  latus,  qua  efficitur,  ut  alterum 
latus  convexum  promineat,  alterum  concavitatem  exhibeat.  Prae- 
ter hanc  declinationem  lateralem  vertebrae  majorem  simul  mino— 
renive  rotationem  circa  axim  patiuntur,  quo  fit,  ut 

i.  processus  spinosi,  a tergo  conspecti,  lineam  rectam  lon- 
gitudinali corporis  fixi  respondentem,  deseruisse  et  in  illud  cor- 
poris latus  aliquantum  sese  direxisse  deprehendantur,  quod  con- 
vexitatem exhibet;  e contrario  vero 

9.  vertebrarum  corpora  justo  magis  versus  latus  concavum 
spectent. 

Hujus  declinationis  cum  rotatione , quae  mihi  cpiidem  in 
definienda  morbi  natura,  et  statuenda  medela,  magni  est  mo- 
menti, permulti  scriptores  ne  mentionem  quidem  fecerunt;  dum 
alii  rotationem  talem  existere  prorsus  negant,  alii  vero  illam  a 
scoliosi,  proprie  sic  dicta,  distinguendam  usse  statuunt,  ita  qui- 
dem , ut  rotationem  necessario  semper  ipsam  scoliosin  praecedere, 
et,  ut  ita  dicam,  prodromi  vices  agere  asserant  b).  Quae  postre- 


a ) Vid.  d Jd-oy  1 dis.sert.  de  scoliosi. 

b ) Vid.  Andrew  Docis,  pathological  observations  011  the  rotated  or 
contoiLed  spine,  coramonly  called  lateral  curvature.  Lond.  1824.  et 
tractatum  viri  Dr.  Sieberihaar  in  “v.  Graefe  und  v.  TVcdter^s  Journ. 
B.  XII.  Heft  3.  pag.  408-  1829-” 

ma  opinio,  an  veritati  congrua  sit,  accuratius  investiganda  restat; 
constat  vero,  hanc  rotationem  seoliosin  majori  minorive  gradu 
semper  comitari  a). 

Scoliosis,  in  vertebris  dorsi  locum  habens,  eo  praesertim 
deformitatem  adducit,  quod  costas  simul  afficit,  ita  quidem,  ut 
in  uno  latere,  eoque  convexo,  sursum  eleventur,  planiores  fiant, 
eorumque  interstitia  dilatentur,  in  altero  autem  eoque  concavo 
comprimantur,  et  tam  introrsum  quam  deorsum  compulsae  a 
justo  situ  aberrare  cogantur.  Inde  universa  trunci  forma  eo  ma- 
gis pervertitur,  quo  major  est  columnae  distorsio,  quae  costis 
simul  impertitur. 

Scoliosis,  vertebris  colli  aut  lumborum  insidens  , vim  mul- 
to minus  perniciosam  in  corporis  lbrmarn  exercet. 

Nemo  mirabitur  , quod  quemadmodum  universa  trunci 
figura,  ita  et  singulae  vertebrae  in  scoliosi  saepissime  defiguren- 
tur.  Quamvis  mulla  sint,  quae  de  hisce  vertebrarum  formae 
commutationibus  et  degenerationibus,  utpote  pervariis  et  saepissime 
admodum  singularibus,  afferre  possim,  tamen  opportunius  mihi 
videtur,  hanc  rem  ipsi  sceletorum  scoliosi  defiguratorum  examini, 
et  delineationum  ab  anatomicis  de  bac  re  editarum  contemplationi 
permittere,  praesertim,  cum  haec  similia  mere  verbis  describere 
difficillimum  sit,  et  alia  restent,  quae  de  morbi  nostri  natura 
accuratius  investigare  magis  operae  pretium  erit  b ). 

Saepe  nimirum  plus  quam  uno  loco,  spina  dorsi  distorque- 
tur, ita  ut  inde  duae  vel  plures,  e.  g.  ut  supra  jam  memoravi, 
tres  c),  quatuor  cl) , quinque  e)  adeo  inflexiones  et  curvaturae 
nascantur,  universa  columna  non  admodum  raro  serpentis  instar 


a ) Vid.  Morgagni  de  sede  et  caus.  rnorb.  epist,  4.  lfi. 

Ludwig , Joerg , ct  JLoy  1.  c.  etc. 

b)  E inultis  allegare  bic  liceat  Ludwigii  egregiam  descriptionem  1.  c.  et 
delineationes  a variis  analoinicis  editas,  prae  aliis  Cei.  Sandiforti 
tabulas. 

c)  Vid.  Ludwig,  I.  c. 

d)  Vid.  Mery , in  memoires  de  1’acadcmie  royale  des  Sciences.  1706. 

e)  Vid.  Swagermann,  qui  in  Oulleed  en  lieelkundige  Verhandeling 
vari  liet  Waterlioofd  etc.  Amst.  17 67.  pag.  289.  de  corpore  famosi 
cujusdam  pumilionis  ad  Poloniae  regis  aulam  commorantisr  cui  Bebe 
nomen  eiat,  mentionem  facit. 

huc  illuc  flectatur,  et  tunc  demum  illud  morbi  nostri  fastigium 
adsit,  quod  scoliosiu  compositam,  multiplicem , serpentinam  vel 
completam  nuncupari  posse  arbitror. 

Sequitur  inde  longitudinis,  quam  caput  inter  et  pelvim 
spina  naturaliter  habet,  imminutio  notabilis,  et  organorum  in- 
ternorum compressio,  quae  vitia  universae  corporis  valetudini 
permagnum  periculum  et  damnum  inferant,  necesse  est. 

Probe  notandum  quidem  est,  scoliosin  morbi  initio  semper 
simpliciorem  esse,  iia  ut  scoliosis  simplex , ut  ita  dicam,  pro 
primo  gradu  et  primo  stadio  scoleoseos  completae  haberi  possit. 
Quod  primum  stadium  saepissime  cum  ab  aegrotulorum  parenti- 
bus et  educatoribus,  tum  a medicis  ipsis  minime  cognoscitur; 
praesertim  in  illa  scolioseos,  cujus  initium  vertebris  lumbalibus 
insidet,  specie  «).  Si  vero  superiores  vertebrae  dorsi  primum 
distorquentur , scapulae  et  humeri  lateris  convexi  prominentia  et 
elevatione,  quae  in  oculos  cadit,  facilius  et  maturius  dignoscitur 
malum. 

Si,  scoliosi  simplici  orta,  corpus  aequilibrii,  ad  statum 
erectum  necessarii,  aliquid  amisit,  conatu  aegroti,  corpus  in  op- 
positam partem  reclinandi,  et  ita  amissum  aequilibrium  restau- 
randi , alia  insuper  lateralis  distorsio  supra  vel  infra  priorem 
inducitur.  Ita  primum  stadium  in  secundum,  simplex  distorsio 
lateralis  nempe  in  serpentinam  vel  completam  transit  Si  malum 
in  primo  stadio  non  dignoveris,  nunc  utique  in  diagnosi  errare 
non  poteris,  praesertim,  si  digiti  apice  processuum  spinosorum 
a capite  usque  ad  os  sacrum  seriem  sollicite  explorare  velis. 
Quae  encheiresis  formam  spinae  mutatam  esse  extemplo  luculen- 
ter libi  demonstrabit. 

Si  eo  perventum  est,  et  apta  morbi  curatio  in  hoc  quoque 
stadio  negligitur,  rapido  procursu  in  pejus  ruet  scoliosis,  dum 
duplex , quae  existit , lateralis  curvatura  celeriter  ita  augetur, 
ut  foedissima  trunci  deformitas  evadat , vel , ut  supra  jam 
memoravi,  alia  cluaeve  insuper  laterales  curvaturae,  invicem  sibi 
oppositae , inducantur. 


a)  Luclwig  1.  c.  pag.  337.  et  Shaw  1.  c.  pag.  36.  in  multiplici  scoliosi 
primam  declinationem  setnper  in  vertebris  lumborum  locum  habere 
asserunt,  id  quod  veritati  non  consentaneum  est. 

Pro  tortio  denique  stadio  id  morbi  tempus  haberi  potest, 
quo  anchylosis  vertebrarum  supervenit,  quod  quidem  generatim 
in  scoliosi  rarius  accidit,  quam  in  aliis  distorsionum  spinae  spe- 
ciebus,  quippe  quae  saepius  originem  ducunt  ex  ossium  morbis 
specificis,  imprimis  e rhachitide,  quam  scoliosis  a). 

Pelvis  in  scoliosi,  sicut  in  reliquis  spinae  vertebralis  distor- 
sionibus, nequaquam  necessario  simul  deformatur,  nec,  si  deli — 
guretur,  semper  uno  eodemque  gradu  b).  Persaepe,  spina  diverse 
distorta,  pelvi  forma  prorsus  normalis  remanet,  quin  probabile 
est,  eam  distorsionem , in  qua  pelvis  defiguralio  cum  spinae  cur- 
vatura conjuncta  est,  ex  rhachitide  originem  trahere.  Cum 
vero  scoliosis , quae  nostris  temporibus  admodum  frequenter 
occurrit,  rarius  tantum  e rhachitide  oriatur,  plerumque  in  ea, 
vel  cum  maxima  spinae  et  costarum  deformatione  conjuncta, 
pelvim  normaliter  formatam  reperiemus.  Multum  autem  abest, 
quin  contendam,  scoliosin,  cx  universi  corporis  debilitate  eic., 
non  ex  rhachitide  ortam,  cum  distorsione  pelvis  omnino  con- 
jungi non  posse , sed  nonnisi  rarius  id  accidere  contendo.  Pona- 
mus verbi  causa  infantis  cujusdam  tenelli  scoliosin , oh  gracilem 
structuram  et  universi  corporis  debilitatem  in  lumborum  infimis 
vertebris  ortam,  quonam  jure  negare  velimus,  bis  ipsis  causis  et 
ossa  pelvis,  lumbis  vicina  et  contigna,  simul  affici  et  inde  pelvin 
defigurari  posse? 

Paucis  hic.  afferre  mihi  liceat,  JVihoni  c)  et  aliorum  sen- 
tentiam, qui  contendunt,  applicatione  machinarum,  ad  spinae 
distorsiones  sanandas  inventarum,  pelvim  defigurari,  ad  eos  tan- 
tum casus  restringendam  esse,  in  quibus  deformitas  ex  rhachitide 
et  osteomalacia  ortum  traxit.  Non  dubitari  quidem  potest,  pel- 
vim, rhachitide  vel  osteomalacia  affectam,  si  eam  tali  machina 


a)  Quod  ad  reliquarum  spinae  distorsionis  specierum , cyphoseos  scilicet, 
lordoseos  et  prominentiae  angulatis  stadia  adtinet,  Iiic  paucis  adnolare 
mihi  liceat,  in  cyphosi  et  lordosi  equidem  duo  tantum  stadia  de- 
prehendi; alterum  scilicet  morbi  formationis;  alterum  anchyloseos 
supervenientis;  in  prominentia  angulari  vero  tria ; inflammationis 
nempe,  exulcerationis  et  anchyloseos. 

b)  Vid.  John  Shau>  1.  c.  pag.  127* 

c)  In:  Lectores  on  the  structure  and  physiologie  of  the  jDarts  composittg 
the  skeleton,  and  on  the  diseases  of  the  bones  and  joints  of  the 
humati  body  etc.  elc.  1820. 


o 

arcte  cingere  et  comprimere  'vellemus,  magis  magisque  defigurari 
posse,  sed  idem  pelvi  sanae  et  corpori,  morbis  systematis  ossium 
specificis  non  inquinato , nullo  modo  accidere  poterit. 

Scolioscos  formam,  quae  omnium  frequentissima  occurrit, 
secundum  plurimorum  observationes  eam  habere  licet,  quae 
serpentinae  flexionis  imaginem  referens,  ab  humero  dextro  ordi- 
tur et  versus  sinistri  lateris  coxam  flexuosa  decurrit,  quo  fit,  ut 
prima  et  superior  convexitas  dextrorsum , secunda  vero  et  inferior 
sinistrorsum  spectet  a ). 

Neque  vero  praetermittendum  est,  alios  fuisse,  qui  plane 
contrarium  saepius  obvenire  serio  contenderint.  Attamen  ex 
Cei.  Shaw  observationibus  b)  procul  dubio  elucet,  priorem  sen- 
tentiam veritati  maxime  consentaneam  esse,  quippe  qui  locupleti 
experientia  didicerit,  inter  scolioses  prioris  formae  (illas  scilicet, 
quarum  prima  convexitas,  vertebras  dorsales  superiores  occupans, 
dextrorsum  versa  est)  et  eas,  quarum  prima  convexitas,  verte- 
brarum dorsalium  cacumini  insidens,  sinistrorsum  spectat,  diffe- 
rentiam atque  proportionem  intercedere,  qualem  inter  numeros  8 
et  1 deprehendimus. 

Non  minus  sollerti  observatione  edoctus  experientissimus 
Shctw  asserit , scolioses  cum  curvatura  suprema  sinistrorsum 
spectante  gravioribus  quibusdam  symptomatibus  plerumque  stipari, 
igiturque  deterioris  conditionis  et  prognoseos  esse,  quam  reliquae, 
excepto  tamen  eo  casu,  quo  aegroti  sinistra  tanquam  dextra  et 
principi  manu  uti  assuevere. 

Jam  inquirendum  est,  unde  fiat,  ut  prioris  formae  scolioses 
tanto  frequentius  occurrant;  cujus  phaenomeni  causa  ex  ulteriori 
et  accuratiori  nostri  morbi  causarum  et  originis  investigatione 
elucebit. 

Causarum,  quae  distorsiones  spinae  universim  gignere  pos- 
sunt, et  quas  supra  in  oetiologia  generali  commemoravi,  hoc 
loco  illas  tantum  paullo  accuratius  exponere  mihi  liceat,  quae 


a)  Vide  tabulam  in  fronte  libri  J.  Shaw:  on  tlie  treatment  and  nature 
of  the  distortions,  to  which  the  spine  and  the  bones  of  tlie  chest 
are  subject.  Lond.  1823. 

b)  Vide  J.  Shaw  fernere  Bemerk.  uber  d.  Seitenverbieg.  Waimar.  1826* 
pag.  22.  Anm.  2- 


speciatlm  in  scoliose  principaliter  et  frequentissime  occurrunt, 
quales  sunt 

Rhaehitis  et  Osteomalacia, 

Scrophulosis , 

Arthritis, 

Mala  corporis  consuetudo,  v.  c.  continua  corporis  in  unum 
alterumve  latus  inclinatio,  quae  quidem  per  se  rarius  ad 
majorem  morbi  gradum  adducendum  valet,  sed  infestis- 
sima est,  si  simul 

Corporis  constitutio  gracilis  et  debilis,  corporis  incremen- 
tum nimis  acceleratum  , fibrarum  organicarum  tonus 
deficiens  accedit. 

Quamvis  sine  dubio  haec  ipsa  momenta,  quae  proposui,  et  quae 
infra  paullo  propius  considerare  mihi  licebit,  pro  principalibus 
scolioseos  causis  reputanda  esse  videntur,  recentioribus  tamen 
temporibus,  veras  causas  magis,  quam  fas  est,  praetermittendo, 
aliae  quaedam  sententiae  de  scolioseos  origine  et  genesi  invaluere, 
quibuscum  nullo  modo  consentire  possum,  et  quas,  antequam 
ad  momentorum  supra  dictorum  considerationem  descendam, 
breviter  recensere  conabor. 

Primum  in  medium  afferatur  illorum  sententia,  qui  con- 
tendunt , musculorum  actionem  irregularem  veram  scolioseos 
causam  esse ; quae  opinio  Morgctgnio  a)  et  Boyero  V)  originem 
debens,  celeriterque  asseclas  naeta,  nostris  temporibus  imprimis 
in  Germania  c),  nec  minus  in  Anglia  d)  quodammodo  invaluit. 
Etiamsi  musculorum  actione  in  formanda  ossa  vim  quandam 
exerceri  denegari  omnino  non  potest,  sola  tamen  causa  distor- 
sionis nostrae  esse  nequit,  sed  aliae  praeterea  causae  ad  hunc 
effectum  producendum  simul  accedant  necesse  est. 


a)  Distorsionem  lateralem  columnae  infirmitate  aut  paralysi  musculorum 
latetis  convexi  oriri,  unde  fiat,  ut  musculi  fortiores  alterius  lateris 
spinam  distorqueant,  ponit  Morgagni,  cui  vero  sententiae  nulla 
hujusmodi  debilitatis  lateralis  et  paraiyseos  exis  Iere  argumenta  recte 
opponit  Monteggia. 

b ) Vid.  Joerg,  Chelius  etc.  elc. 

c)  Vid.  James  Macartney's  observations  on  the  curvatures  of  the  spine. 

d)  Andrew  Dods  pathological  observations  on  the  rotated  or  conlorled 
spine,  coramonly  calied  lateral  curvaturo  p.  86.  92> 

3 * 


Utrique  spinae  vertebralis  lateri  musculi  sacrolumbalis  et 
longissimus  dorsi,  magnum  fasciculum  muscularem  exhibentes, 
adjacent. 

Si  statueris,  hosce  musculos  in  uno  spinae  latere,  coque 
integro,  nimia  actuositate  et  insigniore  vigore  pollere,  in  allero 
autem  musculos  potius  nimia  laxitate  et  infirmiore  contractione 
laborare,  ita  ut  hi  illis  cedere  cogantur,  nihil  aliud'  inde  nasci 
poterit,  quam  simplex  scoliosis,  unici  arcus  speciem  referens, 
neque  ullo  modo  explicandum  foret,  quomodo  inde  scolioseos, 
quae  multo  frequentitor  occurrit,  forma  sigmoidea,  (scilicet  literae 
S imaginem  referens)  serpentina  seu  multiplex  induci  queat. 

Si  vero  scoliosin  sigmoideam  seu  multiplicem,  in  qua  Scilicet 
spinae  vertebralis  portio,  inter  dictorum  musculorum  originem 
et  insertionem  sita,  non  una  sed  duabus  vel  pluribus  curvaturis 
invicem  sibi  oppositis  distorquetur,  ex  inaequali  actione  muscu- 
lorum ejusdem  lateris  derivare  velis,  statuere  debebis,  hujus 
musculorum  fasciculi  infimam  portionem  fortiter  et  nimis  con- 
trahi , dum  contrarium,  relaxatio  nempe,  in  suprema  parte 
fasciculi  ejusdem  lateris  locum  habeat,  in  altero  autem  latere, 
partem  superiorem  contrahi,  inferiorem  relaxari,  et  sic  porro  — 
quae  quidem  assertio,  merae  fictionis  instar,  nec  veritatis  speciem 
prae  se  fert,  ncc  ullo  modo  probari  potest. 

Non  magis  valet  argumentum , quod  pro  sententia , quam 
commemoravi,  tuenda,  cx  musculorum  compage  et  habitu  ex- 
terno derivari  volunt,  quos  nempe  in  latere  concavo  crassiores, 
densiores,  spissiores,  quam  in  latere  convexo,  esse  affirmant. 
Contrarium  potius  in  cadaverum  dissectionibus  non  semel  reperit 
Show.  Miliique  persuasum  habeo,  nonnullorum  opinioni,  muscu- 
los lateri  concavo  adjacentes  crassiores  esse,  ansam  praebuisse 
apparentem  et  fallacem  in  latere  concavo  plenitudinem,  ex  pro- 
minentia processuum  obliquorum  et  corporum  vertebralium  oriun- 
dam , quam  false  pro  musculorum  amplificatione  habebant. 

Huic  de  genesi  scolioseos  opinioni,  utcunque  falsae,  tamen 
specialem  medendi  methodum  superstruxerunt  nonnulli  auctores. 
Musculos  concavi  lateris,  quos  minis  contractos  esse  affirmant, 
unguentis  relaxantibus,  alterius  lateris  vero,  quos  laxitate  et 
atonia  laborare  arbitrantur,  remediis  spiriluosis  et  corroborantibus 
sedulo  inungi  volunt.  Sunt  quidem , qui  prosperum  eventuro 
exinde  prodiisse  asserant , de  quo  quidem  cum  tota  de  hac  re 

argumentatio  in  falsa  nitatur  inductione,  haud  immerito  dubitare 
licet.  Neglecta  idonea  medendi  methodo,  meris  remediis  externis, 
frictionibus  et  linimentis  scilicet,  distorsionem  sanare,  semper 
incassum  tentaveris ! 

Altera  opinio,  quae  aliquamdiu  satis  generaliter  probabatur, 
ea  est,  quae  scolioseos  genesin  unice  ex  Ligamentorum  morbosa 
conditione  derivat.  Haec  opinio  primum  ab  Ambrosio  Pare  a) 
proposita,  postea  cum  aliqua  modificatione  prolata  est  ab  Hen- 
rico  Bacharacht  in  ipsius  dissertatione  inaugurali,  quae  Londini 
prodiit  anno  1750;  deinde  repetita  a Poitio  b) , cujus  verba  haec 
sunt:  Jflien  the  ligaments  and  cartilages  of  the  spine  become 
the  seat  of  the  disorder , without  any  affectiori  of  the  vertebrae , 
it  sometimes  happens , that  the  whole  spine  from  the  lowest 
vertebrae  of  the  neck  downwards  gives  way  later  ally , forming 
sometimes  one  great  curve  to  one  side  and  sometimes  a more 
irregulcir  figure  producing  general  croohednefs  and  deformity  of 
the  whole  trunh  of  the  body , altended  with  many  marhs  of 
ili  healih. 

Monteggia  c ) quoque  in  morbosa  ligamentorum  et  muscu- 
lorum conditione  et  infirmitate  causam  earum  spinae  distorsio- 
num, quae  non  ex  specificis  systematis  ossium  morbis  oriuntur, 
reperisse  sibi  visus  est ; de  quaestione , utrum  recte  nec  ne  ? 
non  dubitabimus,  si  celeberrimo  Shaw  credimus,  qui  fidem  dat, 
se  in  dissectionibus  spina  vertebrali  valde  distortorum  substan- 
tiam intervertebralem  in  concava  distorsionis  parte  eadem  ratione, 
qua  corpora  vertebralia,  imminutam  quidem  et  pro  parte  con- 
sumtam , numquam  vero  substantiam  intervertebralem  et  reliqua 
ligamenta  propria  quadam  morbosa  conditione  affecta  invenisse. 
Non  ideo  prorsus  negare  mihi  in  animo  est,  ligamentorum  ver- 
tebralium morbosa  affectione  quandam  spinae  distorsionis  speciem 
omnino  effici  non  posse,  sed  arbitror,  eam,  si  obveniat,  aliter 
se  habituram  esse,  quam  nostram  scoliosin,  quae,  praesertim 
aetate  infantili  et  juvenili,  tam  crebro  occurrit. 

«)  Vid.  Opera  chirurgica. 

b)  Vid.  Farlher  observations  on  tlie  palsy  of  the  lower  limbs.  p.  288* 

c)  Vid.  Iiisliluzione  chirurgichr.  Vol.  V.  p.  459. 

Multo  magis  illi  scolioseos  speciei,  rarius  obvenienti,  quae 
ex  causa  arthritica,  praesertim  in  adultioribus  gignitur,  originem 
ex  ligamentorum  morbosa  affectione  tribuam. 

Ceterum  monendum  est,  ut  novissimis  adeo  temporibus 
Doctor  Harrison  a)  omnes  columnae  vertebralis  distorsiones  ex 
ligamentorum  morbo,  ex  relaxatione  scilicet  et  prolongatione 
praeternaturali  ligamentorum  posteriorum  et  lateralium  derivet, 
ad  quam  vero  sententiam  confirmandam  et  probandam  nulla 
prorsus  facta  authentica  et  argumenta  valida  proferre  valet. 

Tertia  insuper,  quam  de  scolioseos  causa  proxima  habue- 
runt, sententia  ea  est;  omnem  distorsionem  ex  dislocatione , aut 
luxatione  vertebrarum  oriri.  Quae  quidem  sententia,  ab  anti- 
quioribus dudum  prolata,  inter  recentiores  eidem  Doctori  ITair- 
rison  b)  placuit,  quem  modo  allegavi,  quippe  qui  hanc  luxatio- 
nem cum  ligamentorum  laxitate  conjunctam  et  ex  eadem  oriri 
putat.  Hanc  vero  sententiam  falsam  esse,  jam  supra  c)  demon*; 
stravi,  ubi  de  natura,  origine  et  eventu  distorsionum  in  genere 
loquebar. 

Jam  vero  illas,  quas  recensui,  varias  de  scolioseos  causa 
proxima  et  natura  scriptorum  sententias  missas  faciam , et  ad 
causarum  occasionalium  et  manifestarum , quae  scoliosin  adducere 
valent  et  solent,  examen  transibo. 

Primum , quatenus  rhachitis  et  osteomalacia  ad  illam  con- 
ferant, videamus.  Omnes  distorsionum  spinae  vertebralis  species, 
igiturque  scoliosin  nostram  ex  hisce  dyscrasiis  et  ossium  morbis 
specificis  persaepe  ortum  ducere,  constat.  Quae  morbi  causa, 
si  adest,  et  morbi  initio,  et  decursu  exituque  luculenter  sese 
prodit,  ergoque  in  quovis  morbi  stadio  facile  cognosci  potest. 

Certissimum  signum,  scoliosin  ex  causa  rhachitica  vel  ex 
osteomalacia  prodiisse , depromere  licet  ex  habitu  atque  condi- 
tione reliquorum  corporis  ossium,  imprimis  ossium  capitis  et 
eorum,  quae  extremis  insidentia,  tubulorum  vel  fistularum  for- 
mam referunt,  quippe  quae , si  rhachitis  vel  osteomalacia  scolio- 


a ) Vid.  ejusdem  observat ions  on  die  pathology  and  Ireatment  of  spinal 
diseases.  (Lond.  med.  and  pliysic.  journ.  Nr.  302- ) 

b)  Vid.  med.  and  phys.  journ.  Vol.  44. 

c)  Vid.  supra  pag.  5* 

sin  adduxit,  non  minus  curvaturis  et  alio  modo  deformata  de- 
prehendantur. Quod  tam  certo  constat,  ut  nisi  dicta  reliquorum 
ossium  affectio  specifica  simul  adsit,  scoliosis  vel  nunquam,  vel 
saltem  rarissime  rhachiticae  originis  esse  possit.  Idoneum  erit, 
ipsissima  Cei.  Shcav  a ) verba  afferre,  qui  de  hac  re  ita  argu- 
mentatur : 

1.  The  spongy  bones  (as  of  the  spine , carpus , farsus ) are 
not  so  liable  to  be  ajfected  by  rickets  as  tlie  loug  bones  and 
those , whicli  are  more  compact  in  their  structure. 

2-  XJnlefs  some  of  the  long  bones  or  tlie  bones  of  the  head 
be  ajfected , however  the  spine  may  be , we  are  not  to  consider 
the  disectse  as  rickets , i.  e.  the  distor t ion  does  not  depend  on  a 
specific  disecise  of  the  bones. 

Nec  minus,  notatu  dignum  est  spinae  distorsionem,  si  m 
infantibus  rhachiticis  oritur,  semper  admodum  mature,  a secundo 
scilicet  ad  quintum  annum  sese  exserere;  contra  vero,  si  aliae 
causae  scoliosin  efficiunt,  rarissime  ante  vitae  annum  nonum  vel 
decimum  eam  apparere.  Scolioseos  igitur,  quae  in  maturioris 
aetatis  infantibus  oritur,  causam  probabiliter  esse  rbachiticam, 
concludere  licet. 

In  hac  scoliosi  rhachitica  pelvim  saepissime  cum  columna 
vertebrali  clefiguratione  simul  laborare  supra  jam  commemoravi. 

Olim  rhachitidem  pro  sola  fere'  morborum  spinae  causa 
habitam  esse,  jam  ex  etymologia  vocis,  ex  graeco  vocabulo 
§ct%is  i>  e.  spina  derivandae,  patet.  Plura  quidem  de  rhachitica 
scolioseos  specie  reperies  in  scriptis  recentiorum,  praesertim  apud 
Levaclier  de  Ict  Feutrie  b) , Jones  c) , JVilson  d) , Joerg  e)  et 


a)  Viti.  J.  Shaw , on  tlie  nature  and  treatment  of  the  distortions,  to 
which  tlie  spine  and  bones  of  tlie  cliest  are  subject.  Lond.  1823» 
pag.  126.  • 

l ) Traite  du  Rhakiiis  elc.  Paris  1772* 

c)  Essay  on  Crookednefs.  Lond.  1788« 

d ) Lectures  on  tlie  structure  and  physiology  of  the  parts  composing 
tlie  skeleton  and  on  the  diseases  of  tlie  bones  and  joints  of  tlie  hu-  . 
man  body  etc. 

e ) 1.  c. 


alios.  Mihi  hoc  loco  id  tantam  addere  liceat,  illam  praesertim 
scoliosin  rhachiticae  originis  esse  solere,  quae  ex  hereditaria 
dispositione  nascitur. 

Aeque  frequenter  scoliosin  ex  morbo  scrophuloso  oriri  vi- 
demus, quamvis  fatendum  est,  inter  reliquas  distorsiones  a) 
cyphosin  saepius  adeo  cum  scrophulosi  conjunctam  esse.  Quod 
ad  hanc  scolioseos  speciem,  scrophulosam  nempe,  ad  tine  t;  eam 
a scoliosi,  aliunde  orta,  acute  et  diligenter  discerni,  idoneae 
medelae  plurimum  interest.  Quae  diagnosis  etsi  non  pauci  pro 
valde  dubia  eam  habuerint,  non  tantis,  quantis  nonnulli  volunt, 
difficultatibus  re  vera  premitur,  quia  diathesin  scrophulosam  tam 
prima  aetate,  quam  serius,  dum  scoliosis  adducitur,  propriis, 
quibus  stipatur,  symptomatibus,  sese  exseruisse,  necesse  est. 
Scoliosis  scrophulosa  oriri  nequit,  nisi  antea  morbus  scrophulo- 
sus  organismum  generaliter  et  graviter  occupaverit,  quod  quidem 
fieri  et  factum  esse  attentiorem  et  sollertiorem  medicum  fugere 
non  potest. 

Olim  quidem  satis  multi  e scoliosi  orta  stalim  et  indistincte 
ad  morbum  scrophulosam  concludebant;  haec  iamen  conclusio 
multo  magis  pracconcepta  opinione  de  morbi  scrophulosi  natura 
et  scolioseos  cum  eo  necessaria  connexione,  quam  diligenti 
symptomatum  ponderatione  suffulta  est. 

Ipsa  haec  diagnosis,  utrum  nempe  scoliosis  re  vera  ex 
scrophulosi  pendeat,  nec  ne,  eo  difficilior  esse  videtur,  si  scro- 
p bulae , quod  non  raro  fit,  solae  causae  scoliosin  praedispo- 
nentis  vices  agunt,  nec  per  se,  sed  conjunctae  demum  cum  aliis 
potentiis  nocentibus  morbum  nostrum  excitare  valent.  Sed  et 
hoc  casu  medicum  morbi  originem  et  decursum  circumspecte  et 
accurate  investigantem  vera  rei  conditio  ei  diagnosis  nequaquam 
fugiet,  nisi  illa,  cujus  mentionem  feci,  pracconcepta  opinione, 
omnem  scoliosin  merum  symptoma  morbi  scrophulosi  esse,  se 
duci  patiatur. 

Ceterum  monendum  est,  praecipue  scoliosin  hereditariam 
non  minus  originis  scrophulosae  esse  solere , quam  rhachiticae. 

Quod  ad  scolioseos  ortum  ex  arthritide  adtinet,  rarior  qui- 
dem est,  frequentior  cyphoseos.  Ceterum  spinae  distorsiones 


a ) Frequentissima  vero  distorsionis  forma,  scrophulosi  exorta,  promi- 
nentia est  angularis f quam  vide  pag.ll. 


arthriticae  aetate  demum  provectiore  occurrere  solent,  et  parum 
contra  eas  valet  medicina. 

Distorsionem  porro  spinae  vertebralis  congenitam  non  ad- 
modum raro  obvenire  scriptorum  observationibus  probatum  est  a). 

Ut  tandem  ad  seoliosin  longe  frequentissimam  transeam,  ad 
eam  scilicet,  quae  non  e morbosa  quadam  diathesi  et  dyscrasia, 
sed  e momentis  occasiofialibus  externis  oritur,  monendum  est, 
inter  ejus  causas  generaliter  referendas  esse  vitam  sedentariam, 
mollitiem  in  vitae  genere,  pravam  consuetudinem  in  cubando, 
sedendo,  ambulando,  stando,  praesertim  si  cum  corporis  con- 
stitutione gracili,  debili,  imbecilli,  fibrarum  laxitate  et  cum  cor- 
poris incremento  justo  magis  accelerato  conjunguntur. 

Ipsa  scolioseos  species,  ex  hisce  causis  orta,  nostris  tempo- 
ribus imprimis  frequenter  occurrens,  cujusque  causam  mulli  ex 
mera  musculorum  actione  irregulari  falso  derivare  voluerunt, 
tantum  habet  proprii  et,  quoad  aetiologiam  et  prognosin  , a re- 
liquis scoliosibus  differentiae,  ut  forsan  justius  foret,  reliquas 
species  separando,  in  peculiari  capite  scjunclim  de  ea  tractare. — 
In  puellis  crebrius  oeurrit,  quam  in  pueris. 

Ubi  causae,  quales  dixi,  praedisponentes  adsunt,  (laxa 
nempe  et  debilis  corporis  constitutio,  praesertim  morbis  insigniter 
debilitantibus  adducta,  incrementum  corporis  nimis  acceleratum, 
et  alia,  quae  per  se  sola  quidem  seoliosin  efficere  nequeunt)  ibi, 
si  alia  momenta  extrinsecus  accedunt,  scoliosis  nostra  facillime 
irruit.  Ad  haec  momenta  imprimis  pertinet  prava  infantes  edu- 


a)  Vid.  Herrmcinn  in  Salzburger  med.  chirurg.  Zeitung.  1822.  B.  IV. 
pag.  93- 

Burnett  in  Frorieps  Notizen.  B.  XIII.  Nr.  21«  pag.  336. 
Yeatman  in  Lond.  med.  and  physical.  journ.  1824.  Nov. 
Meisner  in  E.  e.  Siebohfs  Journ.  fi.ii'  Geburlshiilfe  elc.  B.  VI. 
St.  2.  pag.  333-  1826. 

Humby  in  physisch -med.  Journ.  aus  d.  Engl.  v.  Kiihn.  Leipz. 
1801.  Mai. 

Fleiscltmann , disseri.  de  vitiis  congenitis  circa  thoracem  et 
abdomen.  Erlang.  1810- 

Fh.  C.  Cam  in  Journ.  der  ansland.  med.  Liter,  v.  Hufeland , 
Schreger  und  Herbst.  1802*  Dec.  pag.  566. 

candi  methodus,  maxime  apud  oppidorum  majorum  incolas , eos- 
que  nobiliores  et  locupletiores  occurrens,  et  jam  dudum,  sed 
frustra,  a medicis  severe  reprobata;  victus  minus  idoneus,  ni- 
mius conclavium,  in  quibus  commorare  coguntur,  aeque  ac 
lectulorum  et  vestimentorum  calor , vana  parentum  sollicitudo, 
quae  infantes,  imprimis  puellas,  aere  sub  divo  propter  frigoris 
et  humiditatis  timorem  frui  non  sinit. 

In  specie  hoc  loco  arguere  juvat  pravissimum  morem,  in- 
fantulos sellulis  affixos,  quin  alligatos  relinquendi,  quo  fit,  ut 
illi  viribus  columnam  vertebralem  efficaciter  extendendi  plus  mi— 
nusve  destituti,  corpus  vel  antrorsum  vel  ad  unum  alterumve 
latus  pendere  sinant,  et  tenerae  vertebrae  cortilaginesque  justo 
magis  inde  comprimantur.  Confitendum  quidem  est,  infantes 
aliquantulum  adultiores  et  firmiores  banc.ee  injuriam , sibi  illatam, 
non  raro  sine  damno  perferre,  ita  ut  corporis  et  spinae  dorsi 
rectitudo  et  integritas  servetur,  sed  mullo  magis,  praesertim  in 
imbecillis  et  puellis  id  inde  efficitur,  ut  foedam  consuetudinem 
saltem  corpus  antrorsum  vel  ad  latus  inclinandi,  per  totam 
vitam  servent,  quin  sensim  vera  columnae  distorsione  corri- 
piantur. 

Non  minus  hic  queri  debemus  de  pueris  et  puellis  aliquo 
modo  adultioribus  in  legendo,  scribendo,  pingendo,  ad  clavi- 
chordiuin  sedendo,  nendo  etc.  corporis  statum  et  habitum  minus 
commodum  et  convenientem  eligentibus,  capite  scilicet  nimis  an- 
trorsum vel  ad  latus  inclinato,  unde  colli  vertebrae  et  adeo  dor- 
sales versus  unum  alterumve  latus,  vel  versus  pectus  declinari 
coguntur.  Si  vero,  quod  non  praetermittendum  est,  hisce  ca- 
sibus praeceptor,  sive  mater,  infantum  saluti  attentiores,  assiduis 
admonitionibus , corporis,  quein  monui,  habitum  corrigere  et 
emendare  student,  infans  erectum  quidem  et  celsum  corpus 
sustinere  tenlahit,  sed,  ne  adminiculo  plane  careat,  necessario 
corporis  pondus  in  uno  allerove  osse  ischii  requiescere  sinet. 
Eo  fit,  ut  nunc,  loco  cervicalium  et  dorsalium,  lumbares  verte- 
brae in  latus  distorqueantur;  quod  quidem,  si  infans  sellae 
insidet,  primo  adspectu  minus  animadverti  potest.  Talis  saepis- 
sime est  origo  et  latitans  incrementum  scolioseos  sigmoideae, 
serpentinae  vel  multiplicis,  quae  quidem  non  raro  a parentibus 
et  medico,  quod  sane  dolendum  est,  tunc  demum  dignoscitur, 
quando  vertebrarum  dorsalium  et  lumbalium  hinc  inde  opposita 

distorsio,  et  unius  alterius  ve  humeri  nimia  elevatio  manifeste 
conspici  potest. 

Aci  haecce  momenta  -nociva  accedit  infantum  incongruus 
quidam  tempore  nocturno  in  lectulis  cubandi  modus,  quando 
scilicet  eundem,  cui  inlerdiu  prave  assueverunt,  corporis  habi- 
tum et  situm  et  in  cubando  eligunt,  ita  ut,  si  mane  pulvinarium 
substratorum  formam  intuitus  es,  non  extensi  et  recti  sed  in- 
curvati corporis  in  iis  impressionem  cognoscas.  Quod  quidem 
eo  infestius  erit,  quo  magis  stragulorum  nimia  mollitudine  et 
diuturniore  infantum  in  lectulis  commoratione,  corporis  imbe- 
cillitas fovetur  et  sudores  debilitantes  moventur. 

Denique  huc  pertinet  perversus  strophiorum  (vernacule 
Schurbriiste,  Schnurleiber  dictorum)  usus,  praecipue  laminis 
ferreis,  ossibus  ceti  aliisque  corporibus  durioribus  munitorum. 
Quae  quidem,  nimis  adstricta,  et,  ut  saepissime  fit,  corporis 
habitui  non  accurate  adaptata  molestiam  creant,  quam  evitare  cu- 
pientes puellae  ideoque  columnam  versus  unum  alterumve  latus 
flectentes  , vertebras  sensim  distorquere  coguntur.  Insuper  haecce 
strophia  eo  nocent,  quod  musculorum  dorsi,  inde  justo  magis 
compressorum,  liberam  evolutionem  et  motum  impediunt.  In- 
tuearis, quaeso,  puellas  rusticas,  libero  aere  assidue  et  quavis 
coeli  temperie  fruentes,  frequenti  corporis  motu  et  continua 
exercitatione  gaudentes,  strophiorum  usum  repudiantes,  et  ple- 
rumque forma  spinae  dorsi  normali,  erecta,  celsa,  quin  ele- 
ganti praeditas  esse,  invenies. 

Hactenus  de  distorsionum  aetiologia. 


S e c t.  3- 

Ef f ec  tus  morbi  in  organismum  a). 

/ 

Effectus,  quos  spinae  vertebralis  distorsiones  in  organismum 
excerCent,  multifarii  sunt  pro  diversitate  singularum  morbi  spe- 


a)  Vid.  Joerg  ..  c. 

a Eoy  1.  c. 
van  Gescher  1.  c. 

clerum  et  pro  majore  mlnoreve  gradu , quem  morbus  attigit. 
Utique  non  parum  mirandum  est,  miseros,  qui  hac  labe  cruci- 
antur, vel  gravissima,  quam  praestantissimae  ct  nobilissimae 
organismi  paries  inde  recipiunt , injuria  non  magis  etiam  vexari 
et  consumi,  quam  fieri  solet.  Quod  quidem  non  nisi  ex  salu- 
tari consueludinis  lege  explicabis;  quoniam  nempe  spinae  disior- 
sio  tam  obscure  incipit,  tam  paullatim  et  lente  increscat,  ut  re- 
liquae partes  nonnisi  paullatim  et  sensim  a situ  et  actuositate 
normali  recedere  cogantur.  — Jam  ad  singularum  specierum 
effectus  transeamus. 

Effectas  et  exitus  prominentiae  angularis. 

In  b ac  distorsionis  specie,  carie  exorta,  praecipue  viscera 
thorace  et  abdomine  inclusa  urgentur.  Cum  nempe  truncus,  ut 
supra  monui,  non  solum  in  brevius  aliquantulum  contrahatur, 
sed  ejus  cavitates  etiam  tam  a summo  ad  imum,  quam  a latere' 
coarctentur,  pressio,  tensio  et  defiguratio  viscerum  pectoralium 
et  abdominalium  inde  nascatur  necesse  est.  Ita  lit,  ut  pulmones' 
comprimantur,  libera  et  alta  respiratio  impediatur,  cordis  motus 
et  sanguinis  circulus  difficultate  premantur;  itidem,  ut  organo- 
rum digestionis  plus  minusve  a situ  naturali  demotorum  functio- 
nes turbentur,  sanguinis  per  vasa  abdominalia  dislocata , pressa 
et  tensa  circuitus  juisto  magis  retardetur,  et  inde  digestio  laesa, 
resorbtio  impedita,  sanguificatio  et  nutritio  imperfecta  nascatur. 

Non  minus  huc  pertinet  damnum,  in  medullam  spinalem 
redundans,  quippe  quae  una  cum  nervis,  per  foramina  latera- 
lia ex  ea  prodeuntibus  perniciose  comprimatur,  unde  nefanda 
extremorum,  intestini  recti,  vesicae  urinariae  aliarumque  par- 
tium, nervis  e medulla  provenientibus  instructarum,  paralysis 
adducitur  a). 


Malsch  de  nova  machina  GraeGana  ad  sanandas  spir.ae  dorsi 
-distorsiones.  Berol.  1808> 

John  Shciw  1.  c. 

PVatzel , de  efficacia  gibbosifatis  in  mutandis  vasorum  directio- 
nibus. Traj.  ad  Viadr.  1778-  4. 

a)  Vari  Gescher  ].  c pag.  44*  falso  asserit,  hanc  paralysin  et  in  aliis 
spinae  distorsionis  speciebus,  praeter  prominentiam  angularem,  nou- 
nunquarn  evenire  posse. 

In  ulteriore  morbi  decursu  dolores  et  omnia  febris  sympto- 
mata irruunt,  quae  graviores  suppurationes , imprimis  ossium, 
comitari  solent.  Quamvis,  morbo  in  stadio  inflammationis  hae- 
rente, aegrotans  superiorem  corporis  partem  utut  non  sine  do- 
lore aliquo  modo  erectam  sustinere  valeat,  serius  tamen,  non- 
nullis columnae  osseae  partibus  suppuratione  consueritis  et  liectica 
febre  ingressa,  corpore  erecto  non  amplius  incedere  potest,  sed 
decumbere  cogitur.  Mors  denique  citius  ociusve  insequitur. 

9.  Ejf&ctus  et  exitus  cyphoseos. 

Haec  spinae  distorsionis  species,  cujus  ortus,  ut  supra  vi- 
dimus, vel  ex  rhachitide  et  osteomalacia,  vel  ex  dyscrasia  scro- 
phulosa,  vel  ex  musculorum  dorsi  et  totius  corporis  infirmitate 
repetendus  est,  universi  organismi  valetudini  non  tam  infesta  est, 
quam  prominentia  angularis,  quae  quidem  mortem  adeo  efficere 
valet,  sed  lordosi  et  scoliosi  infestior. 

Principalia,  quae  organismus  ex  cyphosi  recipit,  damna 
haec  sunt: 


1.  Yitalis  organorum  pectoralium  et  abdominalium  actio  lae- 
ditur, et  nutritio  non  parum  impeditur,  unde  corporis  infir- 
mitas, quae  ceteroquin  adest,  haud  parum  augetur.  Speciatiru 
et  continuus  aegroti  conatus,  truncum,  qui  a justo  gravitatis 
centro  recessit,  erectum  sustinendi,  una  cum  res'pirationis  diffi- 
cultate ad  vires  magis  magisque  debilitandas  conferti 

9.  Singularum  corporis  partium  evolutio  et  aequale  incremen- 
tum rite  non  procedit,  earumque  symmetria  turbatur. 

3-  Dyspnoea  in  cyphosi  multo  major  esse  solet,  quam  in 
scoliosi,  cum  cavum  thoracis  magis  coarctetur,  et  diaphragma 
satis  descendere  nequeat. 


4-  Systematis  nervosi  scnsibililatem  plerumque  valde  adauctam 
reperimus.  Totum  quidem  eorum  , qui  distorsionibus  spinae  la- 
borant, tam  animum,  quam  corpus  facile  affici,  eosque  speciatim 
frequentibus  animi  commotionibus  admodum  obnoxios  esse  expe- 
rientia docet.  Cujus  rei  causam  multi  in  pressu  medullae  et  ner- 
vorum spinalium,  quem  a vertebris  distortis  patiuntur,  reperisse 
sibi  visi  sunt,  sed  falso,  si  recte  judico,  cum  ex  hujusmodi 
pressu  contrarium  potius,  anaesthesia  nempe  et  paralysis  nervorum 
adducatur.  Quamobrem  hujus  hyperaesthesiae  causam  in  universi 
corporis  debilitate,  nostra  labe  affectis  propria,  magis  quaerere 

velimus.  Adjicere  insuper  mihi  liceat,  nonnullos  rem  illustrasse 
sibi  visos  esse  hypothesi , tam  hic,  quam  in  aliis  ejusdem  ratio- 
nis casibus , discrepantiam  quandam  et  disharmoniam  oblinere 
inter  musculorum  et  nervorum  actuosilatem , cujus  lex  generaliter 
sit,  ut  systema  nervosum  necessario  sensilitate  tantopere  crescat, 
quantum  energiae  atque  vigoris  systema  musculorum  amittat.  De 
qua  hypothesi  judicium  doctioribus  relinquo. 

5.  Varices  in  pedibus,  poplitibus  et  inguine  eorum,  qui 
cyphosi  laborant,  frequenter  se  vidisse  complures  adeoque  ipse 
Hippocrates  affirmant  a).  Ceterum  van  Gescher  li)  hosce  varices 
in  gibbis  lumbaribus  solum  occurrere  contendit,  eosque  ab  in- 
flexione venae  cavae  descendentis,  (ascendentis  probabiliter  dicere 
voluit  auctor)  quae  vertebrarum  lumbarium  distorsione  inducatur, 
et  a sanguinis  ex  Infimo  corpore  refluxu  inde  impedito,  deri- 
vare vult. 

Contradicit  tamen  ei  Joerg  c) , affirmando , varices  non 
minus  in  vertebrarum  dorsalium  distorsionibus , quippe  quibus 
cavum  thoracis  coarctetur,  et  libera  respiratio  impediatur,  occur- 
rere: atque  ideo  respirationem  difficilem,  et  impeditum  oxygenii 
transitum  in  sanguinem , magis  quam  abnormem  venae  cavae 
inflexionem  ad  varicum  formationem  facere  putat,  addens,  san- 
guinem impedito  oxygenii  aditu  stimuli,  quem  in  vasorum  parie- 
tes exerceat,  nimium  amittere,  et  hanc  ob  rem  in  venis,  parca 
tantum  irritabilitate  praeditis,  facilius  stagnare  et  retineri.  For- 
san adjicere  juvabit  secundum  opinionem  experimentissimi  Joerg , 
ex  iisdem  momentis,  nec  ex  solo,  quem  uterus  gravidus  in  vasa 
recurrentia  exercet,  pressu  varices  gravidarum  induci. 

3.  Effectus  et  exitus  lorcloseos. 

De  hujus  distorsionis  speciei,  admodum  rarae,  in  corporis 
fabricam  atque  oeconomiam  effectu  non  multum  est,  quod  pro- 
feram. Quando  majorem  gradum  adseendit , admodum  infesta 
esse  potest,  quippe  quae  inferiori  trunci  parti  insidere  solens, 
potissimum  abdomen  et  pelvim  eorumque  viscera  infense  afficiat. 
Unde  abdominis  tam  integumenta , quam  intestina  antrorsum 


a)  Vid.  van  Gescher  1.  c.  p.  49. 

b ) 1.  c.  pag.  51. 
e)  1.  c.  pag.  41. 

protruduntur  et  abdomen  prominens,  quod  pendulum  (Hange- 
bauch)  dicunt,  facile  efficitur.  Promontorium  protruditur  et  im- 
modica, quam  nanciscitur,  prominentia,  superiorem  pelvis  aper- 
turam coangustat.  Pelvis  insuper  versus  horizontem  inclinatio, 
osse  sacro  aliquantum  simul  retrocedente,  justo  magis  augetur. 
Quae  omnia  in  feminis  magnam  partus  difficultatem  inducere  valent. 

4.  Effectus  et  exitus  scolioseos. 

Haec  distorsionum  species  thoraci  et  abdomini  eorumque 
visceribus  non  minora  damna  infert.  Thoracis  cavum , vertebra- 
rum inclinatarum  et  contortarum,  costarumque  compressarum 
et  deflexarum  ope,  ad  unum  latus  incredibili  quandoque  modo 
coarc.tatur,  dum  ad  oppositum  amplificatur.  Necessario  inde  se- 
quitur, ut  pulmonum  functio,  respiratio  nempe  atque  sanguinis 
decarbonisalio  et  oxygenatio  laedatur,  cordis,  quod  non  semel  e 
situ  naturali  deturbatum  repererunt,  motus  impediatur,  sanguinis 
circulus  in  vasis  sanguiferis,  praesertim  in  aorta  et  vena  cava, 
nec  minus  chyli  in  ductu  thoracico  motus  turbetur.  Similiter 
viscerum  et  vasorum  abdominalium,  praesertim  hepatis,  ventri- 
culi, intestinorum,  arteriarum,  venarum  et  vasorum  chylifero- 
ruiri  lunctio  non  sine  insigni  sanitatis  detrimento  plus  minusve 
laeditur  et  interpellatur. 

Ceterum  organorum  turbationes,  quas  dixi,  eandem  in  uni- 
versi corporis  vires  debilitandas  et  sensilitatem  augendam, 
dyspnaeam  inducendam,  nutri tionein  impediendam  etc.  etc.  vim 
excercent,  quam  in  cyphosi,  iisdemque  symptomatibus  morbosis 
sese  exserunt,  quamobrem  ad  ea  provocare  mihi  liceat,  quae 
supra  in  cyphoseos  tractatione  de  hac  re  attuli  a). 

Quod  ad  pelvis  in  scoliosi  conditionem  adtinet,  primo  mt'rr 
nendum  est,  coxarum  unius  lateris  nimia  elevatione  ingressum 
nonnunquam  debilem,  inaequalem  et  vacillantem  reddi.  Praete- 
rea propter  ossium,  quorum  ope  construitur,  compressiones 
pelvis  quoad  dimensiones  et  cavitatis  spatium  ita  plerumque 
defiguratur  et  coangustatur,  ut  infans  in  partu  difficilius  permeat, 
immo  transitus  quandoque  prorsus  impediatur,  etsi  non  desunt 
exempla  foeminarurn,  quae,  scoliosi  non  adeo  exigua  laborantes, 
delicissime  pepererunt,  quando  scilicet  pelvis  a malo  intacta  re- 
mansit. 


«)  Vid.  supra  pag,  og. 

S E C T.  4. 
Prognosi  s. 


Pro  gnosis , omnes  spinae  distorsionum  speciis  generatim 
complectens,  minime  constitui  potest,  cum  tam  secundum  speciei 
et  causarum  diversitatem,  quam  secundum  vitae  aetatem,  qua 
morbus  irruat;  secundum  temporis  spatium,  per  quod  corpus 
occupaverit  et  secundum  stadium  , in  quo  idonea  curatio  primum 
adhibeatur,  diversissime  de  prognosi  dijudicandum  sit. 

Ut  igitur  ad  singula  transeam;  prominentia  angularis  ex 
omnibus  distorsionum  speciebus  pessimam  praebet  prognosin. 
Morbus  fiens  quidem,  si  cita  ct  idonea  medela  adhibetur,  coer- 
ceri potest.  Attamen,  gibbo  semel  inducto,  vertebrisque  carie 
erosis,  distorsio  tolli  nequit.  Medela  minus  prospere  succedente 
et  praecipue  magna  virium  debilitate  intercedente,  frequentissime 
mors  incurrit. 

Melior  est  cyphoseos  et  scolioseos  prognosis,  accurate  tamen 
aetatis,  in  qua  aegrotus  versatur,  morbique  spatii  et  causarum 
habito  respectu.  Nunquam  forsan  letbalis  exitus  imminet,  sed 
plerumque  potius  certam  fere  vitii  sanandi , vel  , ubi  hoc  fieri 
nequit,  ulterioris  ejus  progressus  prohibendi  et  morbi  leniendi 
spem  concipere  licet. 

Genet atim  scolioseos  in  corporis  valetudinem  effectus  minus 
perniciosi  sunt,  quam  prominentiae  angularis  et  cyphoseos.  Quod 
ad  lordosin  adtinet,  in  ea  morbi  apia  curatione  sanandi  exiguam 
tantum  spem  concipere  possumus,  attamen,  ut  supra  monui, 
raro  occurrit,  ct  rarius  etiam  adeo  ita  provehitur,  ut  praeter 
partus  difficultatem  graviores  effectus  in  organismum  inde  re- 
dundent. 

Si  porro  causas  distorsiones  spinae  inducere  valentes  respi- 
ciarnus , prognoseos  plurimum  interest,  utrum  diatbesis  quae- 
dam morbosa,  videlicet  osteomalacia,  rbachitis  et  similes  ossium 
morbi  specifici  , nec  minus  scropbulosis , syphilis  seu  aliae  ca- 
chexiae distorsionem  primario  adduxerint,  an  ea  ex  generali  cor- 
poris debilitate  et  laxitate,  prava  consuetudine  etc.  prodierit. 


— 33  — 

Quod  postremum  si  obtigit,  curatio,  quod  experientia  centies 
docuit,  prosperrimo  eventu  perfici  potest.  Caussa  morbi  vero 
in  dyscrasiis,  quarum  mentionem  feci,  latitante,  distorsio  per- 
tinacior, molestior  et  difficilior  curatu,  nec  raro  omnino  insa- 
nabilis est,  etsi  et  in  hoc  casu  medico,  diathesin  morbosam  satis 
attente  investiganti  et  prudenter  oppugnanti,  vitii  progressum 
coercere  licebit,  potissimum  quando,  machinarum  et  remediorum 
mechanicorum  usui  non  nimis  indulgendo , rationalis  medelae 
administrationem  minime  neglexerit. 

Ad  prognosin  itidem  non  levis  momenti  est  aegrotantis  aetas. 
Hoc  respectu  generatim  quidem  concedi  potest,  juniorem  aetatem, 
caeteris  paribus,  meliore  prognosi  gaudere,  quam  adultiorern. 
Persuasum  igitur  nobis  habere  possumus  duorum  hominum  , quos 
spinae  distorsionibus  ex  eadem  causa  oriundis  et  ad  eundem 
morbi  gradum  provectis  affectos  deprehendimus , juniorem  uti- 
que celerius  atque  perfectius  sanatum  iri , quam  aetate  majorem. 
Attamen  hic  reputare  debes,  hancce  regulam  frequenter  admittere 
exceptiones,  nec  igitur  pro  congrua  sernper  haberi  posse,  quod 
jam  ex  eo  salis  patet,  quod  distorsiones,  infantilem  aetatem  in- 
festantes, admodum  frequenter,  et  quidem  minime  in  progno- 
seos  fa wrenj , ex  carie  vertebrarum  et  aliis  ossium  morbis  speci- 
ficis, quos  supra  satis  recensui,  ortum  ducunt. 

M agis  quam  aegrotantis  aetas,  ad  prognosin  confert  tem- 
poris spatium,  per  quod  morbus  in  corpore  haesit,  et  ipsum, 
in  quo  morbus  versatur,  stadium.  Si  aegrotus  complures  men- 
ses, quin  annos,  distorsione  laboraverit,  si  imminentis  periculi 
et  deformitatis  sensim  increscentis  progressum  inhibere  temere 
omiserit,  si  denique  vertebrarum  anchylosis  jam  invaluerit,  nil  sa- 
lutis sperare  licebit 7 nec  aliud  quicquam  restat,  nisi  ut  idoneae 
machinae  ope  thoracis  collapsum  sustentare  et  vitium , quod 
irrepsit,  quantum  fieri  potest,  abscondere'  et  vestimentis  velare 
studeamus.  Ne  vero  propter  longius,  per  quod  morbus  obtinuit, 
tempus  , de  ejus  sanatione  praepropere  et  nimis  festinanter 
desperes!  Dummodo  anchylosis  nondum  irrepserit,  (de  qua 
quidem  re  diligenti  et  repetita  investigatione  certior  fieri  potes) 
morbi  progressum  non  solum  coercere,  sed  depravatum  quoque 
corporis  habitum  atque  formam  magnopere  imminuere  atque 
corrigere  poteris,  licet  perfecta  sanitas  vel  unquam,  vel  brevi 
saltem  temporis  spatio  restitui  nequeat. 

Omnium  optima  habenda  est  ejus  distorsionis  prognosis, 
quae  in  morbi  initio  mature  dignoscitur  et  idoneam  medelam 
admittit,  v.  c.  prominentiae  angularis,  in  sladio  inflammatorio 
adhuc  haerentis,  et  scolioseos,  nondum  sigmoideae,  serpentinae 
seu  multiplicis,  sed  simplicis,  quando  nonnisi  altero  humero 
aliquantulum  elevato  et  scapula  parum  prominente,  nec  non, 
(scoliosi  scilicet  lumbaribus  vertebris  insidente,)  altero  pede  in 
ambulando  nimis  extrorsum  verso  sese  prodit. 

Ex  singulis,  quae  attuli,  satis  patet,  omnes  distorsiones, 
si  apta  medela,  diligenti  caussae  cognitione  innixa,  mature  et 
satis  diu  adhibeatur,  sanationem  admittere,,  et  sententiam,  quam 
Albiicasis ' d)  profert , omnes  spinae  distorsiones  insanabiles  esse, 
veritati  minime  consentaneam  esse. 


Pars  III. 


Ratio  in  e d e n d i. 


“ Venienti  occurrite  morio." 

Ante  omnia  id  observandum  est,  accuratissima  investigatione 
topica , tam  oculis,  quam  digitis  suscipienda,  nec  non  diligen— 
tissimo  aegrotantis  examine  distorsionis  speciem  , gradum  , tempus, 
quo  invaserit,  et  causas  explorandas  esse.  Quod  cum  non  raro 
multum  difficultatis  habeat,  in  investigatione  topica  semel  lacta 
acquiscere  non  licet,  sed  eam  in  variis  corporis  posituris,  v eluti 
in  stando,  cubando,  sedendo,  superiorem  corporis  partem  an- 
trorsum  deflectendo  (ut  nempe  processuum  spinosorum  series  eo 
distinctius  explorari  queat)  compluries  repeti  oportet.  Nec  minus 
assiduitatis  in  examine  morbi  causarum  adhibendum  erit,  quod 
tunc  demum  pro  absoluto  habeatur,  quando  medicus  constitu- 
tionem aegroti  intime  cognoverit,  et  vitae  ejus  historiam  patholo- 
gicam inde  a cunabulis  accurate  perspexerit. 


a)  Vid.  Chirurg.  Cap.  31.  pag.  3 13. 

Quibus  omnibus  diligentissime  indagatis,  medicus  de  prog- 
nosi pronunciare  et  ad  morbi  curationem  transgredi  poterit,  quae 
quidem,  prout  morbi  conditio  suadet,  -vel  prophy  laetica,  vel 
palliat ivn,  vel  radicatis  esse  debet.  In  curationis  expositione 
morbi  species  denuo  sequor. 

1.  Curalio  prominentiae  angularis. 

Medendi  methodus quam  baecce  species,  quippe  a ceteris 
ratione  originis  discrepans,  exposcit,  ab  ea,  quae  reliquis  con- 
venit , non  parum  differt.  In  primo  stadio , inflammatorio  scili- 
cet, quandoquidem  mature  dignoscitur,  antiphlogistica  remedia 
adhibeantur  necesse  est,  veluti  topicae  cucurbitularum  vel  hiru- 
dinum ope  sanguinis  emissiones,  et  dein  vesieatoria  imposita. 
Quae  remedia  plerumque  sufficient,  quando  vis  quaedam  me- 
chanica et  externa  aegritudinem  induxerit.  Ubi  vero,  ut  saepius  ' 
fit,  prominentia  angularis  a morbosa  quadam  totius  constitutio- 
nis indole  ortum  duxit,  ibi  non  externa  solum  remedia  ad- 
hibeantur, sed  et  diatbesis  morbusque  primarius  v.  c.  scro- 
phulosis , syphilis , paedathrophia  idoneis  remediis  debellentur 
necesse  est. 

Sed  rarius  evenit,  ut  morbus,  in  hocce  stadio  versans,  nobis 
obviam  eat.  Plerumque,  quod  dolendum  est,  nonnisi  in  stadio 
exulcerationis,  et  distorsione  jam  exorta,  medicus  arcessitur. 
Tunc  medendi  methodo,  a Poitio  propositae,  erit  locus.  Fonti- 
culis nempe  in  utroque  gibbi  latere  positis  foccunda  suppuratio 
moveatur  et  satis  diu  alatur,  simulque  continuus  in  lectulo  situs 
horizontalis  ab  aegroto  servetur.  Quod  si  cum  apto  regimine 
et  eorum,  quae  aegrotantis  constitutio  atqne  diatbesis  exposcit, 
remediorum  proba  administratione  conjungitur,  felicissimum  inde 
eventum  sperare  licebit,  quin  hujus  medelae  ope  vel  paralysin 
extremorum  inferiorum  jam  adductam  sanari  posse,  experientia 
pluries  docuit.  Quando  autem  radicalis  curationis  spem  haud 
amplius  concipies,  id  saltem  efficies,  ut  aegritudo  non  ulterius 
provehatur,  sed  potius  crescere  desinat. 

Quod  ad  gibbum  adtinet,  quem  morbus  produxit,  ma- 
chinis extensoriis  eum  sanare  noli  tentare,  quippe  quod,  a peri— 
tissimis  medicis  reprobatum,  infelicissimum  eventum  minetur.  — 
Una  tantum  vertebra  carie  affecta,  et  si  insuper  aegrotans  juve- 

nili  aetate  gaudet,  teste  Pottio  a)  effici  potest,  ut  gibbus  cum 
cursu  temporis  sensim  evanescat;  duabus  vero  vel  pluribus  ver- 
tebris carie  jamjam  erosis,  spes  spinae  formae  restituendae  con- 
cipi nequit,  sed  id  agendum  est,  ut  fonticulorum  ope  extre- 
morum inferiorum  paralysis  imminuatur  et  crurum  motus  aliquo 
modo  restituatur. 

2.  Curatio  Cyphoseos , Lorcloseos  et  Scolioseos. 

Harum  specierum  curationem,  ne' eadem  pluries  repetendo 
benevoli  lectoris  patientia  abutar , conjunctim  recensere  ido- 
neum erit. 

Praemissa  et  hic  diligentissima  causae  indagatione,  ita  ut 
de  scolioseos  specie,  origine,  natura  et  gradu  accurate  dijudicari 
queat,  primum  explorandum  est,  utrum  causae,  quae  distorsio- 
nem induxerunt,  adhuc  persistant,  an,  iisdem  sublatis,  nil  nisi 
earum  sequelas  et,  ut  ita  dicam,  producta  pathologica  oppugnanda 
habeamus?  Ad  haec  postrema  nempe  auferenda,  remedia  in- 
terna parum  aut  omnino  nihil  valent,  et  ad  mechanica  externaque 
remedia  confugiamus,  necesse  est.  Causis  vero  et  morbis  pri- 
mariis, qui  distorsionem  effecerunt,  persistentibus,  remedia  in- 
terna cum  mechanicis  conjungi  oportet,  ut  duplici  modo  causas, 
interne  latitantes,  et  externas  deformitates,  inde  ortas,  simul 
oppugnemus. 

Interna  remedia  huc  pertinentia  singulatim  enumerare  su- 
pervacaneum foret,  quippe  quae,  ex  therapia  generali  et  speciali 
satis  nola,  in  quovis  casu  eadem  sint,  quae  singulis  diathesibus 
et  morbis,  distorsiones  inducere  valentibus,  veluti  scrophulosi, 
rhachitidi  etc.  prospere  opponuntur. 

Inter  externa  vero  et  mechanica  remedia  silum  horizontalem 
continuum,  machinas  extensorias,  musculos  dorsales  fricandi, 
manibus  condepsendi  et  subigendi  methodum,  corporis  exercita- 
tiones ad  vires,  imprimis  musculorum  dorsalium,  corroborandas 
etc.  refero. 

Si  distorsiones , de  quibus  loquimur , ex  rhachitide  vel 
osteomalacia  ortum  duxere,  ante  omnia  morbum  primarium  lege 


a)  Fartlier  remarks  on  the  uselefs  slale  of  llie  lower  limbs.  Lond. 
1782-  pag.  41. 

artis  debellari  atque  tolli  oportet,  priusquam  contra  ipsam  di- 
storsionem ad  remediorum  mechanicorum , veluti  machinarum 
etc.  usum  recurritur;  vel , si  talia  applicare  velis,  illa  eligas, 
quae  leniora  sunt  et  minoris  violentiae,  v.  c.  situm  horizontalem 
in  stragulo  duro.  Machinae  extensoriae  nempe,  si  maturius  et 
intensius,  quam  fas  est,  in  usum  vocantur,  vim  admodum  per- 
niciosam in  ossa  pelvis  mollita  exercere  possunt. 

Quando  autem  diathesis  rhachitica  idoneo  regimine  et  con- 
gruis medicamentis  (quo  pertinent  victus  salubris  atque  evTtSTtros, 
eeris  liberi  et  puri  usus,  medicamentorum  leniter  evacuantium, 
amaricantium,  corroborantium  et  balneorum  apta  administratio, 
nec  non  dorsi  frictiones,  pannorum  calefactorum  et  herbis  aro- 
maticis suffitorum  ope  frequenter  institutae)  vel  omnino,  vel 
quantum  fieri  potuit,  sublata  et  exstincta  est,  tunc  quidem  ad 
machinas  extensorias  recurrere  juvat,  ut  inde  deformitas,  quam 
morbus  primarius  induxit,  vel  omnino  vel  maxima  saltem  ex 
parte  removeatur.  Attamen  anchylosi  jamjam  exorta,  etsi  mor- 
bum primarium  idonea  medela  feliciter  exstinxeris,  distorsionem, 
quae  irrepsit,  vel  imminuere,  vel  tollere  nullo  modo  in  viribus 
erit,  quod  supra  jam  commemoravi. 

Distorsionis  e dlathesi  scrophulosa  oriundae  curationem  tam 
externis,  quam  internis  remediis  simul  incipere  licet.  Inter  re- 
media interna,  quae  tunc  potissimum  requiruntur,  quando  cau- 
sam scrophulosam  adhuc  vigentem,  deprehendimus,  praeter  victum 
salubrem , aeris  puri  et  sicci  usum , corporis  exercitationem  et 
munditiem,  praecipue  leniter  evacuantia,  (si  nempe  sordes  pi- 
tuitosae vel  verminosae  adsunt)  nec  non  specifica  vi  in  systema 
lymphaticum  pollentia  sese  commendant,  quae  cum  incitantibus, 
tonicis  et  corroborantibus,  apposite  conjungantur.  Deinceps 
aegrotus  in  decumbendo  utatur  machina  extensoria,  quae  simul 
congruum  in  partes  convexe  prominentes  pressum  excerceat;  de 
qua  infra  uberior  sermo  erit. 

Distorsio  ex  labe  arthritica  oriunda,  serioribus  tantum  vitae 
annis  obvenire  solens,  et  generatim  raro  occurrens,  tam  pro- 
pter provectiorem  aegrotantis  aetatem,  quam  propter  morbosam, 
quae  ei  probabiliter  subest,  cartilaginum,  ligamentorum  et  ten- 
dinum affectionem  et  rigiditatem,  parum  spei  de  felici  curationis 
eventu  praebet.  Curationem  si  suscipere  volueris,  remediis  magis 
pharmaceuticis,  quam  mechanicis  uti  debebis. 

Quando  denique  spinae  distorsio  ortura  traxit  ex  vitae  ge- 
nere  molli , praesertim  sedentario,  ex  perversa  consuetudine  et 
incuria  in  stando , sedendo,  cubando  et  ambulando , ex  con- 
stitutione gracili  et  imbecilli,  et  laxa  corporis  compage , (pialis 
vel  a rapidiore  corporis  incremento , vel  a morbis  gravioribus  to- 
leratis proficisci  solet , tum  quoad  curationem  praecipue  sequen- 
tibus indicationibus  ut  satisfaciamus  convenit.  Nara  necesse  est: 

1.  Ut  pravum  vitae  genus  cum  salubriore  commutetur,  et 
aegrotus  a detrimentosa  consuetudine,  quam  suqra  indicavi, 
recedat. 

2.  Ut  caveatur,  ne  superiorum  corporis  partium  pondus  eo, 
quem  in  spinam  vertebralem  necessaria  excercet , pressu  co- 
lumnam magis  magisque  e situ  normali  cedere  cogat,  et  inde 
distorsionis  ambitus  et  gravitas  augeatur. 

3.  Ut  spina  vertebralis,  quatenus  jam  nunc  distorta  sit,  apte 
tractetur,  et  perversa  vertebrarum,  nec  non  costarum  et  hume- 
ri positura  tam  extensione  quam  pressu  corrigatur. 

4.  Ut  vertebris  deinceps,  quando  tertiae  indicationi  satisfactum 
est,  in  eo,  qui  conveniat,  situ  retinendis  studeatur,  ad  quem 
finem  totum  corpus  et  imprimis  musculi  dorsales  ita  corroboren- 
tur oportet,  ut  aliquo  tetnpore  praeterlapso  spinam  vertebralem 
in  statu  et  directione  naturali  retinere  valeant. 

Ex  bis  cumam  indicationi  primum  et  insigniter  sit  satisfa- 
ciendum, quodque  curationis  momentum  in  singulo  quovis  casu 
magis  minusve  respici  debeat,  ex  mali  progressu  et  ex  gradu  pen- 
det, ad  quem  distorsionis  vitium  tunc  temporis  pervenit,  quippe 
e quibus  dijudicandum  sit,  utrum  prophylaxi , an  curationi  ra- 
die ali , an  nonnisi  palliativae  locus  sil. 

Quod  primum  ad  prophylaxin  adtinet*  eam  ibi  tantum  ad- 
mitti posse  per  se  patet,  ubi,  ipsa  distorsione  nondum  inducta, 
propter  praedispositionein  quandam,  corporis  gracilis  et  laxi  in- 
firmitatem, malam  consuetudinem  et  eam,  quam  supra  indicavi, 
in  educandi  modo  incuriam , metum  imminentis  alicujus  distor- 
sionis concipis.  Tum  attentioris  medici  est,  parentes,  vel  ipsos, 
quibus  malum  imminet,  de  minitante  periculo  monere,  eorurri- 
que  obsequio  omnia,  quae  curatio  prophylactiea  exposcit,  stre- 
nue commendare.  Pertinent  huc  generatim  vitae  modus  confor- 
tans atque  activus,  victus  nutriens  et  facile  concoquendus,  cor- 

pons  motus  et  exercitatio  in  aere  salubri,  ruri  habitatio , omnium, 
quae  debilitant  ct  corporis  partium  evolutionem  impediunt,  se- 
dula evitatio,  tam  in  diaeta,  quam  in  vestitu,  decubitu  et  uni- 
verso corporis  et  animi  regimine.  Pueris  conducunt  exercitatio- 
nes militares  et  gymnasticae,  apte  institutae,  lavatio  in  flumine, 
natatio,  saltatio,  artis  digladiandi  exercitatio  5 puellis  vero  exer- 
citationes militares  prudenter  institutae,  modica  saltatio,  quoti- 
dianus instrumenti,  quod  Angli  clumb-bells  vocant,  usus,  lava- 
cra frigida  etc.  Praeterea  cavendum  est,  ne  inlantes,  praeser- 
tim puellae,  ad  assidua  studia  nimis  instigentur,  corporis  enim 
cura  tum  temporis  major  sit,  quam  mentis,  necesse  est.  Stro- 
phiorum (Schniirbruste)  denique,  laminis,  ex  ossibus  ceii  seu 
ferro  confectis,  munitorum,  usus  puellis,  antequam  saltem  ex 
decimo  quarto  vitae  anno  excesserint,  severe  interdicendus  est, 
ne  musculorum  dorsi  justa  evolutio  constructione,  quae  inde 
redundat,  impediatur. 

Q uando  autem  lapsu  temporis  distorsio  quaedam  vere  ir- 
repserit, nullum  temporis  momentum  omitendum  est,  quin  ex- 
templo ad  ea,  quae  curatio  radicatis  exposcit,  transeamus,  me- 
mores, curationem  radicalem  in  distorsione  recens  orta  plerum- 
que facilem,  in  provectiore  difficiliorem,  in  ea,  cui  anchylosis 
supervenit , irritam  fore. 

Non  solum  igitur  vitioso  vitae  generi,  de  quo  supra  sermo 
fuit , et  pravae  corporis  consuetudini  valedicendum , atque  prae- 
ceptis diaeteticis,  in  prophylaxeos  expositione  commemoratis,  ob- 
temperandum est,  sed  statiin  ab  initio  continua  simul  corporis , 
in  dura  stragula  horizontali  situ  cubantis , extensio  adhibenda 
est , qua  efficietur,  'ut,  cessante  pressu,  quem  superiorum  cor- 
poris partium  pondus  deorsum  excercet,  distorsionis  incrementum 
impediatur,  et,  ut  vertebralis  columna,  quantum  fieid  potest, 
in  justa  ct  recta  directione  perpetuo  perstare  cogatur. 

Ne  vero,  quae  jam  exstat,  dorsalium  musculorum  imbe- 
cillitas et  languor  continua,  quae  tam  diurno,  quam  nocturno 
tempore  adhibeatur  necesse  est,  extensione,  magis  insuper  augea- 
tur, hosce  musculos  bis  quotidie  per  quadrantis  vel  dimidiae 
horae  spatium  eo  modo,  quem  Angli  thumbing  and  shampooing 
vocant,  tractari  i.  e.  vicissim  condepsi  et  perfricari  oportet,  ut 
inde  flexibiliores  et  solidiores  redditi,  curatione  peracta,  spinam 

dorsalem  in  justa  et  celsa  directione  per  se  ipsi  denuo  retinere 
valeant,  quod  quidem  durante  curatione  machinae  extensoriae 
ope  peragitur.  Cum  enim  animalis  oeconomiae  lex  haberi  possit, 
ut  cujusvis  organi  incitatio  et  exercitatio  tam  ad  ejusdem,  quam 
ad  universi  organismi  evolutionem,  conservationem  et  perfectio- 
nem necessario  requiratur,  hancce  methodum  musculos  dorsales 
vicissim  condepsendi  et  perfricandi  ad  eorundem  integritatem 
servandam  et  kvegysiav  augendam  non  parum  conducturam  esse 
patet,  dum  alioquin  continua,  in  qua  diuturna  cubatione  reti- 
nentur, inertia,  tam  fibrarum  muscularium  actuositas  et  robur, 
quam  ligamentorum  et  cartilaginum  vis  elastica  ita  necessario 
minuatur,  ut  curatione  peracta  columnam  sine  machinae  exten- 
soriae seu  strophii  adjumento  nullo  modo  sustinere  valeant. 

Cum  ex  his  intelligatur,  distorsionis  sanationem,  etsi  lectu- 
lum extensorium  sedulo  adhibueris,  nequaquam  effici  posse,  nisi 
simul  musculorum,  quae  exstat,  debilitas  et  ligamentorum  rigor 
tollatur,  hoc  agendum  est,  ut  in  curationis  progressu  praeter 
eam,- quam  indicant,  perfricationem  et  activa  musculorum  dor- 
salium exercitatio  sensim  et  apte  instituatur.  Maturius  ergo 
seriusve,  prout  distorsionis  gradus  vel  suadet  vel  vetat,  aegrotum 
per  aliquot  horarum  spatium  e lectulo  extensorio  exsurgere,  et 
commotionibus,  quibus  dorsales  musculi  active  coercentur,  in- 
dulgere  jubeas,  quales  sunt  ponderum,  supra  indicatorum,  quae 
Angli  durnb  -bells  dicunt,  in  manibus  agitatio,  armorum  exercitia 
et  similia.  Quibus  exercitationibus  vero  absolutis,  aegrotus  con- 
tinuo in  lectulum  extensorium  redeat,  ne  lassitudine  et  languore, 
musculorum  labore  adcjuctis,  efficiatur,  ut  vertebralis  columna, 
propter  deficientem  eam  sustinendi  vigorem,  superiorum  corporis 
partium  ponderi  denuo  et  magis  cedere  cogatur. 

His  omnibus  satis  diu  adhibitis,  et  apto  regimine  appositis- 
que remediis  simul  non  neglectis,  sperare  licebit,  tam  columnae 
vertebralis  conditionem,  quam  universi  corporis  valetudinem  non 
parum  emendatum  iri.  Jam  tempus  est,  aegroto  concedendi, 
diutius  gradatim  extra  lectulum  extensorium  commorari,  adeo  ut 
pro  celeriore  vel  tardiore  convalescentiae  progressu,  temporis, 
per  quod  aegrotus  decumbere  cogitur,  spatio  plus  minusve  de- 
trahatur, donec  tandem  nonnisi  tempore  nocturno  eum  in  lectulo 
extensorio  degere  necessc  erit. 

Praeterea  observandum  est,  et  in  convalescentiae  progressu 
istas,  de  quibus  supra  sermo  fuit,  musculorum  dorsalium  mani- 
pulationes et  exercitationes  non  omittendas  esse.  Neque  minus 
aegrotus,  iisdem  peractis,  semper  unam  pluresve  horas  decum- 
bendo requiescat  nec  esse  est. 

Denique  convalescentem  muniri  oportet  machina  quadam 
portabili,  eodem  modo,  quo  lectulus  extensorius,  tam  pressum 
quam  extensionem  in  costas  columnamque  exercente,  vel  sella 
extensoria , pari  ratione  constructa.  Hisce  machinis  tempore 
diurno  per  satis  longum  tempus  utatur. 

Hisce  omnibus  sedulo  peractis,  universo  corpore  et  prae- 
cipue musculis  dorsalibus  pedetentim  corroboratis,  spinae  recti- 
tudine redintegrata,  et  morbi  i'ecidivi  timore  sublato,  a machi- 
narum usu  sensim  abstinere,  et  nonnisi  apto  regimini  et  remediis 
corroborantibus,  quorum  usus  per  aliquod  tempus  adhuc  con- 
tinuetur, confidere  licebit,  donec  tandem  aegrotus,  sanitate  plane, 
vel  quantum  fieri  potuit,  recuperata,  vitae  oblectamentis  et  labo- 
ribus reddetur. 

Sunt  fortasse  permulLi,  qui  hanc  medendi  methodum  majo- 
ribus quidem  distorsionis  gradibus  aptam,  ubi  vero  minor  distor- 
sionis gradus  adsit,  superOuam , quin  perniciosam  existiment. 
Iidern,  adbibitis  antea  lenioribus  remediis,  ad  perpetuam  exten- 
sionem in  corpus  horizontaliter  jacens  exercendam,  quam  pro 
ultimo  refugio  habent,  recurri  suadent.  Quae  multorum  opinio, 
ex  mea  quidem  sententia,  saepissime  causa  luit  distorsionis,  initio 
exiguae,  tum  ultra  modum  increscentis  , et  adeo  insanabilis 
redditae.  Etenim  in  bis  casibus,  quamquam  naturam  recte 
cognoverint,  in  eo  peccaverunt,  quod  distorsioni  jamjam  ortae 
medendi  methodum  opposuerunt,  quae  quidem  ad  prophylaxin 
perquam  idonea,  sed  ad  morbi,  jam  pollentis,  sanationem  inutilis 
est,  et  mali  incrementum  impedire  minime  valet. 

Quodsi  exoptatum  in  distorsione  curanda  eventum  consequi 
cupis,  ab  initio  statim  methodum  hic  propositam  adhibeas, 
suadeo , nec  ab  ea  te  deterreri  sinas  vano  timore  eflectuuui 
nocivorum,  quos  a corporis  per  longius  tempus  cubatione  et  a 
continuo  situ  horizontali  proficisci  affirmant. 

Negari  quidem  nequit,  quemadmodum  corporis  motu  atque 
exercitatione  musculorum  vires  et  functionum  organicarum  energiam 

augeri  constat,  ita  e contrario  diuturna  et  quieta  cubatione  muscu- 
lorum laxitatem  et  debilitatem  augeri,  systematum  organicorum 
functiones  interpellari  et  inde  universum  corpus,  quod  in  hujus- 
modi aegrotis  per  se  non  exigua  debilitate  laborare  solet,  magis 
magisque  infirmari  posse.  Quin  hysteriam , morbos  cordis  et 
alia  mala  inde  nasci  posse  nonnulli  affirmant.  Quae  quidem 
omnia,  si  forte  in  infantibus  et  juvenibus,  compage  admodum 
laxa,  fibra  gracili  et  debili  morbosaque  dialhesi  praeditis,  et 
labe  interne,  latitante  jamjam  laborantibus,  accidere  possini,  non- 
nisi incautae  nec  satis  prudenti  nostrae  methodi  administra- 
tioni , non  methodo  ipsi  vitio  verti  possunt.  Experientia  docuit, 
horizontalem  corporis  extensi  situm  sub  periti  et  cauti  medici 
auspiciis  et  ductu,  per  longum  tempus  sine  ullo  corporis  et 
sanitatis  detrimento,  adhiberi  posse,  et  ipsemet  pluries  testis  fui, 
puellas,  corporis  constitutione  satis  debili  praeditas,  ex  instituto 
orthopaedico,  ubi  duodecim  aut  duodeviginti  menses  horizonta— 
liter  cubantes  degerant,  non  modo  a sua  deformitate  sanatas, 
sed  et  optima  totius  corporis  sanitate  fruentes,  domum  rediisse. 

Non  haesitans  igitur  hanc  meam  de  hac  re  sententiam  pro- 
nuntiare audeo : 

Distorsionum  spinae  curationem  diuturna  corporis  in  situ 
horizontali  commoratione,  et  speciatim  maturo  usu  lectuli 
extensorii  atque  machinae  extensoriae,  quam  ILI.  Lctngeu- 
beck  invenit,  et  quae  hic  primum  describetur,  felicissimo 
eventu  perfici , si  simul  praecepta , quae  supra  attuli, 
diaetetica  el  therapeutica,  nec  minus  caetera,  quae  de 
mechanica  musculorum  et  universi  corporis  exercitatione 
et  tractatione  monui,  rite  et  perseveranter  adhibeantur. 
Adjicere  mihi  liceat,  id  insuper  in  hujus  methodi  administratione 
curandum  esse,  ut  aegrotans,  lectulo  extensorio  utens,  in  con- 
clavi alto  et  amplo,  quod  libero  aeri  satis  pervium  est,  cubet. 
Rem  ita  se  habere,  ut  lectulus  interdum  in  adjacentem  hortum 
transvehi  possit , optandum  est.  Nec  minoris  est  momenti, 
aegrotorum  animos  quam  maxime  hilares  conservari;  quamobrem 
non  soli  unquam  relinquantur , sed  ab  aliis,  praecipue  cognatis, 
amicis  el  sodalibus,  salutationis  causa  advenientibus,  quoties  fieri 
potest,  invisantur,  nec  minus  amoenis  occupationibus  et  studiis, 
quibus  ingenio  excolendo  simul  prospicitur,  delectentur  necesse 
est.  Quo  lit,  ut  miserae,  in  qua  versantur,  conditionis  obliti, 


— 43  — 

quod  curationi  duri  ct  molesti  inest,  minus  sentiant,  et  syste- 
matum organicorum  functiones,  ad  quorum  integritatem  mentis 
conditio  tantum  confert,  melius  perficiant,  ad  universi  corporis 
sanitatem  servandam  saluberrimos  effectus  hinc  percepturi.  Atta- 
men dolendum  est,  quod  his  omnibus  desideriis  ob  domesticam, 
in  qua  aegrotantes  versantur,  conditionem  tam  raro  satisfieri 
potest,  ita  ut  saepissime  nonnisi  in  institutis,  quae  orthopaedica 
dicunt,  bona  et  congrua  administratione  gaudentibus,  scopum 
attingere  liceat. 

Si  caeleras  methodos  ad  nostrum  morbum  debellandum  a 
medicis  et  chirurgis  propositas  respexerimus,  inveniemus,  eas 
prioribus  temporibus  mere  mechanicas  fuisse,  et  antehac  prae- 
cipue inter  chirurgos  certatum  esse  inveniendis  machinis  ad  os- 
sium protuberandas  coercendas  et  reprimendas,  in  quo  negotio 
alii  aliis  antecellere  studebant.  Cum  vero  ex  bis  parum  utilitatis 
ad  distorsionum  sanationem  percipi  animadverteretur,  alii,  prae- 
cipue medici , machinarum  et  instrumentorum  chirurgicorum 
apparatum  vel  quodammodo  reprehenderunt,  vel  plane  rejecerunt. 

Piimus  Germanorum,  qui  celsum  corporis  statum  curationi 
infestissimum  et  insigne  sanationis  impedimentum  esse  judicaret, 
igiturque  machinas  istas , corpori  erecto  applicandas , plerumque 
reficiendas  esse  contenderet,  fuit  JFichinannus  a)  noster,  archiater 
lia  nnoveranus,  cui  laus,  primum  medicorum  animos  ad  insignem 
utilitatem,  quam  corporis  silus  horizontalis  in  distorsionibus  cu- 
randis obtineat,  attentos  reddidisse,  merito  debetur.  Cujus  viri 
eximii  exemplum  et  consilium  non  parum  contulit,  ut  recentioris 
aevi  medici  situm  horizontalem,  satis  diu  et  continuo  spinae 
distorsionibus  curandis  adhibitum,  majoris  aestimarent,  ejusque 
utilitatem  melius  perspicerent,  quam  antecessores.  Quae  utilitas 
magis  etiam  apparuit,  postquam  medici  (experientia  edocti,  in  malo 
nostro  curando  nihilosecius  machinarum  usum  non  plane  con- 
temnendum esse,)  cum  situ  horizontali  vim  quandam  mechani- 
cam externam,  apparatus  scilicet  extensori!,  imprimis  lectuli 
extensorii,  usum  simul  conjungendum  esse  didicere.  Et  laten- 
dum est,  curationem,  hisce  principiis  suffultam,  ei;  a prudenti 
medico  caute  institutam,  praecipue  si  apta  remedia  diaetetica  et 



«)  Vid,  Loder's  Journal.  B.  2-  St.  1.  1798- 

6 * 


— 44  — 

pharmaceutica  non-  negligantur,  omnibus  fere  desideriis  satis- 
facere. Quo  respectu  hoc  loco  non  praetermittenda  videtur  exi- 
mia laus  Doctoris  Heine , peritissimi  artificis  Virzeburgensis , qui 
primus  institutum,  orthopaedicum  dictum,  condidit,  in  quo 
omnia,  quae  dixi,  remedia  et  auxilia,  ad  mali  nostri  sanationem 
quidpiam  conferre  valentia,  conjunctim  et  sedulo  pro  tot  misero- 
rum salute  administrantur.  Merito  istiusmodi  instituta,  ah  aliis 
diversorum  locorum  medicis  deinceps  pariter  condita  et  magis 
magisque  exculta,  vere  Germanica  appellare  licet,  cum  non  pri- 
ma solum  inventio  nostratibus  debeatur,  sed  et  hodie  peregrinae 
gentes  talibus  institutis,  saltem  quodammodo  emendatis,  adhuc 
careant.  — 

Distorsionum  prophylaxi  et  curatione  radicali  pertractata, 
superest,  ut  pauca  de  curatione  palliatica  afferam.  Cui  tunc 
demum  locus  erit,  quando  remedia,  quae  radicalis  curatio  ex- 
poscit, per  satis  longum  tempus  frustra  adhibuimus,  propterca— 
que  omnem  futurae  sanationis  spem  abjicere  cogimur,  vel,  quando 
aegrotus  nobis  obveniens,  in  provectiore,  quam  quae  de  radicali 
distorsionis  curatione  cogitari  sinat,  vitae  aetate  versatur.  Hisce 
casibus  nil  aliud  restat,  nisi  ut  mali  incrementum  impedire , mor- 
bique difficultates,  quantum  fieri  potest,  tolerabiliores,  reddere 
studeamus.  Huc  pertinet  studium  potentias  nocentes,  quae  for- 
san adesse  adhuc  deprehendantur , quam  celerrime  removendi ; 
machinam,  capiti  et  superiori  columnae  parti  suffulciendae  ido- 
neam, quae  simul  trunci  deformitatem  quodammodo  abscondat, 
aegroto  applicandi;  denique  remedia  symptomatibus  morbosis , ex 
distorsione  insanabili  oriundis,  occurrere  valentia,  pro  casus  et 
indicationis  diversitate,  diligenter,  quantum  fieri  potest,  ad- 
hibendi. 

\ 

Relictis  caeteris  remediis  externis,  quae  a medicis  et  chi- 
rurgis ad  distorsionum  curationem  efficiendam  commendata  re- 
peri  mus  , v.  c.  inunctionibus,  cauteriis,  fonticulis  et  balneis, 
hoc  loco  auxilia  mere  mechanica,  quae  inde  a chirurgiae  ortho- 
paedicae incunabulis  innotuerunt,  summatim  recensere  mihi  in 
animo  est.  Generatim  quidem  hasce  machinas,  si  volueris,  in 
tres  classes  disponere  poteris.  Nimirum  huc  pertinent: 

1.  Machinae,  quae  solius  pressionis  ope  vim  quandam  in 
partes  distortas  exercent. 

2.  Machinamenta,  quorum  efficacia  a sola  columnae  spinalis 
extensione  pendet,  et 

3.  Instrumenta,  quae  tam  pressura,  quam  extensione  simul 
et  vi  unita  sunt  efficacia. 

Ut  ab  artis  medicae  patre  incipiam,  monendum  est,  jam 
Hippocratem  morbum  nostrum  cognitum  habuisse.  Ad  cujus 
sanationem  procurandam,  de  qua  nequaquam  desperandum  esse 
judicat,  loco  infra  allegato  ci ) spinae  extensionem  commendat, 
instrumentum  haud  describens,  quo  extensio  perficiatur,  nisi, 
quod  verisimile  est,  illud  forte  respexerit,  de  quo  in  libro  Hip- 
pocratico  de  Articulis  b)  sermo  est. 

Qui  post  Hippocratem  vixerunt  antiquiores,  balneis,  inunctio- 
nibus et  emplastris  unice  fere  fisi,  scolioseos  curationem,  machi- 
namentorum ope  instituendam  , vix  commemorarunt.  Quin 
Abulcasis  c)  spinae  distorsiones  plane  insanabiles  putat.  Atqui 

a)  In  Moclilico.  Sect.  C*  p.  864.  edit.  Anutii  Foesii.  Genevae  1657* 

b)  Vid.  Sect.  6.  pag.  813»  edit.  Foesii  locum  citatum,  qui  hisce  incipit 
verbis : tj-iou  plv  £v\ov  iayvQov  y.iu  nlarv  x.  t.  ?.• 

c)  Chirurg.  cap.  31*  p.  313. 


recentiori  demum  aetate  haec  res  serius  tractata  et  accuratius 
explicata  est. 

Petii  a)  et  Platner  b)  luxationem  processuum  vertebrarum 
obliquorum  pro  gibbcrositatis  causa  habentes,  aegrotum  in  ro- 
tundo dolio  vel  pulvino  (scorteo,  convoluto,)  dorso  transversim 
supposito,  collocari  jubent. 

Nuckius  c ) torquem  invenit,  plane  rejiciendum. 

Ambrosius  Petreus  d)  epistrophium  invenit  semiferreum. 

Ileister  e)  epistrophium  rigidum  laudat.  Caeteroquin  machi- 
nam e ferro  confectam,  crucis  formam  referentem,  describit, 
postea  a doctissimo  Bell  f)  emendatam. 

Ulhoorn  g)  commendat  laminam  ferream,  elasticam  et  ita 
incurvatam,  ut  curvaturae  cavitas  dorso  respondeat.  Praeterea 
sellam  li)  quoque  invenit,  qua  distorti  utantur. 

Glisso/i  i)  instrumentum  invenit,  cui  nomen  Escarpolette 
tribuebat,  ab  aliis  v.  c.  Feutrie,  Ver  duc , Bctfs  et  Sheldrctke 
jure  reprobatum. 

Roux  k)  duas  machinas  proposuit,  quarum  prior  machina- 
mento, postea  a Levctcherio  proposito,  ansam  praebebat. 


a)  Verhandeling  van  de  Ziekten  der  Beenderen.  D.  1,  IV.  Hoofdst. 
p.  71. 

b ) Dissert.  de  thorace.  §.  20-  1.  c.  p.  127. 

c)  Operationes  et  experimenta  chirurgica,  fig.  6. 

d)  Opera  chirnrg.  Lib.  15.  cap.  17.  et  vid.  Levacher  de  Ia  Feutrie  1.  c. 
pag.  299.  Tab.  1.  fig.  3 et  4- 

e)  Instit.  chirnrg.  Part.  2-  c.  110.  Tab.  24-  fig-  5> 

J)  Vid.  RernsteinPs  Verbandlehre.  pag.  252*  fig.  110- 
g ) Aanteekeninge  op  Heislers  heelkundige  Onderwyzingen.  II.  D.  pag. 
874  et  1254. 

7i)  1.  c.  pag.  1256  et  seq. 

i)  Traite  de  Rliachit.  C.  XXXV.  pag.  368* 

Vid.  Hofer  “rom  Verbande.”  B.H.  §.96«  pag.  148.  Tab.  V.  fig.  50. 
Bernstein’s  Verbandlehre.  pag.  250.  Tab.  XXI.  fig.  109* 

k)  Vid.  Leracher.  h c.  pag.  317  et  seq.  Tab.  II.  fig.  1 et  % 

Da  Verney  a)  praeter  alia  remedia  interna  et  externa, 
situm  aegrotantis  horizontalem  in  cubili  non  nimis  inolli,  sed 
simplici  tantum  culcita  (Matratze)  obducto,  commendat.  Justum 
columnae  habitum,  hoc  modo  recuperatum,  postea  ope  thoracis 
seu  epistrophii,  (Schnurbrust)  e ferro,  ossibus  ceti,  seu  alia 
istiusmodi  materia  confecti,  conservandum  esse  dicit. 

Ludwigias  b)  fasciam  quandam , latam , non  nimis  densam 
commendat,  qua  multoties  corpus  circumvolvatur,  ita  quidem, 
ut  ad  loca  depressa  levius,  ad  elevata  vero  fortius  adstringatur. 

Lavacher  de  la  Feutrie  c)  duo  machinamenta  huc  perti- 
nentia invenit,  quorum  alterum  ex  epistrophio  et  apparatu  dorsi 
extensorio  constat,  qui  in  arcum  a cervice  supra  caput  antror— 
sum  curvatum  terminatur  ; alterum  d) , quod  Fauteuil  appellavit, 
ad  comprimendam  convexam  spinae  partem  spectat.  Prior 
machina,  postea  a Cl.  Richtero  e)1,  serius  a Sheldrcikio  J)  et 
Pflugio  g)  emendata,  laude  plane  non  caret,  dum  altera  pro 
plane  inutili  habenda  est. 

V an  Gescher  h)  machinam  invenit,  quae  sola  pressione  est 
efficax. 

Lentitias  i)  lignum  transversarium  commendat,  corio  ob- 
ductum, cui  ambabus  manibus  aegrotus  tamdiu  adhaereat,  quam- 
diu  perdurare  possit.  Quod  quidem,  si  quotidie  fit,  ad  musculos 
brachiorum  et  dorsi  corroborandos  proficere  valet,  atqui  co- 
lumnae spinalis  extensio  hoc  modo  minime  perfici  potest. 


a)  Traite  des  nialadies  des  os.  T.  2«  pag.  127  et  seq.  Paris.  1751» 

b ) Adversar,  med.  pract.  Vol.  2.  pars  4.  pag.  612. 

c)  I.  c.  pag.  326*  Tab.  II.  fig.  3 et  4*  et  Tab.  III. 

d)  Yid.  Lavaclier , 1.  c.  p.  362*  Tab.  IV. 

Richter^s  cliir.  Bibi.  B.  2-  St.  2»  pag.  61. 

e)  Vid.  Chir.  Bibi.  B.  1.  St.  2-  p.  54. 

/)  Vid.  Bernstein.  ].  c.  p.  256.  Tab.  XXII.  fig.  115- 

g)  Vid.  Bernstein.  1.  c.  p.  259«  Tab.  XXII.  fig.  116— ' 118. 

h)  Bemerk.  iiber  die  Entstellungen  des  Riickgtalhs,  iibers.  von  TF ewezer. 
Goett.  179 4. 

i)  Vid.  Beytrage  etc.  pag.  266* 

Schmiclt  a)  in  machina,  quam  construxit,  tam  extensionem, 
quam  pressionem  spectat.  Simile  machinamentum  antea  jam 
sl.Purial  b)  proposuit.  Iisdem  fere  principiis,  quibus  Schmidtiana, 
nititur  machina  Cl.  Grctefii  c),  nec  minus  prior  Cl.  Lajigenbeckii  eZ), 
ah  illa  quidem,  quam  hodie  commendat,  diversa. 

Venel  e)  felici  successu,  quocum  spinae  distorsiones  tractavit, 
praecipue  lectulo,  quem  invenit,  extensorio  inclaruit. 

Lectum,  Yeneliano  similem,  proposuit  Schreger  /)• 

Joerg  g)  extensoriorum  lectulorum  usum  prorsus  reprobando 
summopere  duas  commendat  machinas  a se  inventas,  quas  ad 
distorsionum  sanationem  efficacissimas  esse  asserit.  Quarum  altera 
est  fascia  elastica,  qualis  braccis  sustinendis  inservire  solet  (ver- 
nacule Hosentruger').  Hanc,  quando  minor  tantum  scolioseos 
gradus  adest,  humero  justo  magis  elevato  imponi  jubet.  Altera 
est  epistrophium  (vernacule  Schnurbrusl ),  cujus  dimidia  pars  e 
ligno  confecta,  ad  concavum  trunci  latus  adplicatur;  dmn  reliqua 
pars  coriacea,  et  spiris,  e ferro  recellente  factis,  munita,  con- 
vexo columnae  vertebralis  lateri  imponitur.  Ilanc  partem  vi,  qua 
pollet,  elastica  convexam  trunci  partem  repressuram,  et  ad  situm 
normalem  retro  coacturam  esse,  promittit  inventor.  Attamen  cum 
hac  machinae  potius  in  latera,  scapulas,  axillas  et  costas,  quam 
in  ipsam  columnam,  vim  quandam  exerceant,  ipsam  columnam 
vertebralem,  quae  distorsione  laborat,  hujus  methodi  ope  nor- 
malem et  justam,  qua  antea  gaudebat,  directionem  non  posse 


a)  Vid.  ejusdem  Beschreibung  einer  neuen  Mascliine  zur  Vermeidung 
und  Heilung  der  Buckel.  Leipz.  1796. 

Bernstein.  1.  c.  p.  264*  Tab.  XXIII.  fig.  124  et  125. 

b)  Precis  de  chirurgie  pratique.  V.  l. 

c ) Vid.  Malsch , dissert,  de  nova  machina  graefiana  distorsiones  spinae 
dorsi  ad  sanandas  elc.  Berol.  ISIS. 

d)  Bihliolli.  fur  die  Chirurg.  B.  III.  St.  2-  Tab.  II.  fig.  3* 

e ) Descriptiori  de  plusieurs  nouveaux  raoyens  mecaniques  propres  a 
prevenir,  borner  et  meme  corriger  dans  certains  cas  les  com  bures 
laterales  et  la  torsion  de  1’epine  du  dos.  Lausamie.  1788. 

J)  Versuch  eines  Streckapparals  zum  naclitlichen  Gebrauch.  etc. 

g)  Ueber  die  Verkruramungen  des  menschlichen  Korpers  und  eine  ra- 
tionelle  und  siehere  Heilart  desselben.  Leipz.  1810« 


✓ 


recuperare,  in  aprico  esse  milii  videtur,  et  ingenue  fateor,  me 
vix  intelligere,  quomodo  Cl.  Joerg  suis,  quas  dixi,  machinis 
integram  distorsionum  sanationem  pluries,  quemadmodum  prae- 
dicat, perficere  potuerit.  Neque  hoc  praetermittendum  est,  fieri 
posse,  ut  costae  elastica  epistrophii  vi  nimis  inflectantur  et  sic 
nociva  earundem  in  pulmones  et  alia  organa  pressio  adducatur. 

Machinam,  quam  supra  memoravi,  a Cl.  Grctefe  inventam, 
(cf.  not.  c.  pag.  48.)  immutavit,  et  ejus  assiduo  accuratoque  usu 
felicissimum  eventum  sese  nactum  esse  asserit  Cl.  Chelius  a). 

Machinae,  a Delacroix  b)  propositae,  efficacia  a columnae 
vertebralis  extensione  pendet.  Nullus  alius  est,  nisi  apparatus 
Levacheri  (cf.  supra  not.  c.  pag.  47.)  aliquo  modo  emendatus. 

In  actis  academiae  regiae  scientiarum  Turinensis  exstat  Bo~ 
relicte  c) , instrumentorum  et  vincturarum  opificis,  tractatus,  in 
quo  magnus  apparatus,  extendendae  columnae  vertebrali  inser- 
viens, describitur. 

Dr.  Bloemer  d ),  instituti  orthopaedici  Berolinensis  director, 
sellam  extensoriam  invenit,  Levacherianae , Fauteuil  dictae  et 
supra  e)  commemoratae,  non  valde  absimilem,  eo  tamen  diver- 
sam, quod  secundum  Bloemerum  tam  extensio  quam  pressio  vi 
elastica  efficitur.  Idem  fit  lectulo  extensorio  Bloemeriano , cujus 
delineationem  quidem  fortuito  nactus  sum,  descriptionem  vero 
hucusque  nusquam  invenire  potui.  Quaestionem,  an  sella , quam 
dixi,  extensoria  tantam,  quantam  in  commentariolo  suo  asserit 
Dr.  C.  Graefe , utilitatem  vere  praebeat,  in  medio  relinquam. 


a)  Vid.  Handbuch  der  Cliirurgie.  B.  1.  Ablli.  2.  pag.  810* 

Gruber , disseri,  de  nova  machina  clieliusiana  ad  sanandam  gib- 
bositatem,  etc.  Heidelb.  1825. 

b)  Vid.  Gercly , Cbirnrg.  Verbandlehre  ans  dem  Franzos.  Waimar.  /828. 
pag.  523.  Tab.  XX. 

c)  Vid.  Cenni  d’Orthopaedia.  T.  XXVI.  pag.  183.  Torino.  1821. 

d)  Vide  descriptionem  et  effigiem  hujus  sellae  anciore  E,  Graefe  Dr.  in: 
Journal  der  Cliirurgie  uml  Augenheilkunde  von  v.  Graefe  tmd 
v.  Walther.  T.  IX.  H.  4.  1817.  pag.  603-  et  Froriep^s  chirurg. 
Kupfertafelu.  Waimar.  1827.  Heft.  37.  Tab.  182-  fig.  3. 

e)  Vid.  supra  pag.  47.  not.  d. 

In  dissertatione  inaugurali  Schragii , quae  Lipsiae  in  lucem 
prodiit  a),  describitur  lectulus  cum  apparatu  extensorio  conjunctus, 
cujus  auctor  et  inventor  est  E.  Piat  ner.  Quae  quidem  macliina 

jam  per  se  parum  utilitatis  promittit,  multo  magis  inventoris 
consilium  ea  in  cariei  vertebrarum,  et  prominentiae  angularis, 
inde  ortae,  curatione  utendi,  vituperandum  esse  videtur. 

Lectulus  extensorius  b) , quo  Lafoncl  et  Duval  in  instituto 
orthopaedico  Chaillotensi  utuntur,  omnium  implicatissimus  est, 
quippe  quo  non  continuam  et  semper  aequalem  , sed  modo  ma- 
jorem , modo  minorem  corporis  extensionem  efficere  studuerint 
inventores,  ita  ut  motus  quasi  vibrans  totius  columnae  spinalis 
inde  nascatur. 

Nec  minus  compositus  est  lectulus  Maisonnabii"  c). 

In  Anglia  omnium  machinarum  huc  pertinentium  usitatissi- 
ma est  Planum  inclinatum , a Cei.  Shaw  d ) commendatum 
( Reclining  - boarcl). 

Lectulorum  Leithoffii  e),  dignissimi  medici  Luheccensis, 
quorum  efficacia  a conjuncta  pressione  et  extensione  pendet, 
usum  felicissimos  successus  esse  secutos,  egomet  ipse  pluries  vidi; 
nec  negari  potest,  hunc  virum  humanissimum,  patientia,  in- 
dustria et  sollertia , quibus  omnes  fere  orthopaedicorum  insti- 
tutorum antistites  superat,  paene  mira  in  distorsionum  sanatione 
saepenumero  effecisse. 


Si  machinas,  supra  enumeratas,  respexerimus , illas,  qua- 
rum efficacia  a sim  ult  an  ea  et  conjuncta  pressione  et 
extensione  pendet,  reliquis  praeferendas  esse,  uti  saepius 

d)  Dissert.  inaugurat,  de  luxatione  spontanea  vertebrarum  auctore  Fr.  L . 
Schrag.  cum  tabula  aenea.  Lipsiae.  1817.  pag.  28. 

5)  Vid.  Froriep's  chir.  Kupfert.  Heft.  37.  Tab.  182.  fig.  1. 
et  Gerdy.  1.  c.  pag.  55  (. 

c)  Vid.  Froriep . 1.  c.  Heft.  32.  Tab.  159-  et  Heft.  37.  Tab.  182*  fig.  2. 

d ) Vid.  Froriep.  1.  c.  Heft.  27-  Tab.  134.  et  Shaw.  I.  c. 

e)  Vid.  Journ.  de  Mr.  de  Ferussac.  Juin.  1825.  pag.  136. 

Journ.  comp.  du  dict.  des  Sciences  med.  Mai.  1824. 

significavi,  experientia  docuit.  Quas  quidem  in  tres  classes  di- 
gerere possumus,  quae  sunt: 

1.  Machinae  portabiles , columnae  vertebralis  et  trunci  erectioni 
et  sustentationi  inservientes ; 

2 . Lectuli , apparatu  extensorio  instructi ; 

3.  Sellae  extensoriae. 

Machinae  portabiles,  quamquam  proplerea  commendabiles, 
quod  corporis  motum  et  ingressum  non  impediunt,  nocivum 
tamen  effectum , quem  superiorum  corporis  partium , super 
distorsionem  sitarum,  v.  c.  capitis  et  humerorum  pondus  in 
columnam  vertebralem  habet,  avertere  non  satis  valent. 

Lectuli  exlensorii,  licet  per  se  maxime  sint  commendandi, 
tamen,  si  ita  instructi  sunt,  ut  inde  liber  extremorum  inferiorum 
motus  prorsus  impediatur,  eo  nocebunt,  quod  totius  corporis 
immobilitate,  per  plures  menses,  quin  per  totum  annum  protra- 
henda, articulationibus  cruris,  genu  et  pedis  damnum  inferant, 
necessc  est,  — ut  de  aegrorum  molestia,  quin  tormento  inde 
oriente  taceam. 

Sellae  extensoriae  denique  neque  machinarum  portabilium 
commoda  quoad  corporis  motum , neque  lectulorum  utilitatem 
quoad  corporis  situm  largiuntur,  sed  potius  utriusque  incom- 
moda aegrotis  impertiunt , dum  nec  columnam  vertebralem  a 
ferendo  corporis  onere  liberant,  nec  necessarium  corpori  motum 
permittant. 

Cum  jam  secundum  illa , quae  supra  in  hujusce  commen- 
tarioli parte , distorsionum  curationem  tractante,  attuli,  dubitari 
non  possit,  illum  corporis  situm,  quo  per  satis  longum  tempus 
horizontaliter  cubare  cogitur , tam  ratiocinio  quam  experientia 
teste , optimum , atque  conditionem  primariam  et  quasi  basin 
therapiae  incurvationum  spinae  dorsalis  esse;  inde  elucet,  lectu- 
los extensorios,  ita  comparatos,  ut  inferioris  corporis  partis 
mobilitatem  non  impediant,  caeteris  machinarum  speciebus 
(quarum  usus  ad  id  restringendus  est,  ut  nonnisi  aegrotorum  con- 
valescentia lectuli  extensorii  ope  salis  promota,  confirmandae 
et  stabiliendae  curationi  adhibeantur,)  anteponendos  esse.  Quo- 
rum lectulorum  conditionem  hucusque  imperfectiorem  ut  emen- 
daret Langenbeclcius , anatomiae  et  chirurgiae  in  hac  alma  litera— 

7 * 

rum  universitate  Inclytus  Professor,  mihique  summopere  Colen- 
dus Praeceptor,  illum  apparatum  extensori  um , quem  in  effigie 
adnexa,  aeri  incisa,  conspicis,  extricavit  eumque  hic  describere 
mihi  concessit. 


Pars  V. 

Descriptio  apparatus  Langenbechiani  sanandis 
spinae  dorsi  distorsionibus  inser  vientis. 


Tres  generatim  sunt  partes,  quae  huncce  apparatum  con- 
stituant, videlicet: 

I.  Lectulus. 

II.  Machina , cujus  ope  columnae  vertebralis  extensio  et  con- 
traextensio  efficitur;  et 

III.  ylpparatus , si  eo  opus  est,  thoracis  convexitatibus  pre- 
mendis inserviens. 

I.  Lectuli  extensorii  (Tab.  I et  II.)  longitudo  corporis 
mensurae  ita  adaptanda  est,  ut,  corpore  extenso,  tam  caput 
quam  pedes  aliquantulum  excedat. 

Ex  hoc  illove  ejus  latere  tabula  lignea  exsurgit,  quae  supra 
lectuli  latus  tantopere  promineat  necesse  est,  ut  cingulo  quodam, 
isti  tabulae  circumdando  (de  quo  infra  sermo  erit)  nec  pectus, 
nec  venter  aegroti  prematur. 

Praeterea  infra  hanc  tabulam  in  lectuli  pariete  laterali  fissu- 
ram conspicimus,  eo  consilio  factam,  ut  istud  cingulum,  quod 
in  costas  convexe  prosilientes  excerceat  pressum , recipiat. 

Eodem  consilio  itidem  supra  alterum  lectuli,  latus  lignum 
longitudinale  appositum  invenimus,  duobus  asseribus,  qui  e 
lectulo  extremo  ascendunt,  ita  affixum,  ut.  altius  humiliusve, 
prout  necessarium  fuerit,  collocari  queat. 

Pulpitum  mobile  insuper  additum  est,  cui  chartae  et  libri 
ita  imponi  possunt,  ut  oculis  aegroti  commode  legi  possint. 


— 53  — 

Aegrotantis  situs,  omnibus  pulvinaribus  mollioribus  plane 
remotis,  in  stragula  ( Matratze ) pilis  equinis  farta,  plane  hori- 
zontalis et  supinus  esse  debet. 

II.  Ipsa  machina,  qua  spina  vertebralis  extenditur, 
(Tab.  III.  fig.  1.  depicta)  ex  hisce  composita  est  partibus: 

1.  Ex  laqueo,  ad  caput  recipiendum,  lit.  a)  qui  denso  corio 
confectus  et  intus  molli  panno  obductus  est.  Laqueus  iste  (sicut 
et  cingulum  pelvi  circumponendum,)  lit.  b)  aptus  accommodatus- 
que  ad  corporis  mensuram  sit  necesse  est,  ut  arcte  claudat,  im- 
primis circa  mentum , lit.  c) , occiput  lit.  d)  et  infra  processum 
mastoideum  lit.  e). 

Annuli  metallici,  quos  lit.  f.  J)  conspicis,  recipiendis  tatn 
istius  laquei  loris,  quam  ligamentis,  e panno  bilice  confectis 
(vernacule  Zivillichbander)  et  ita  laqueo  cephalico,  Ut.  a ) cum 
lamina  ferrea  Ut.  g ) conjungendo  inserviunt.  Quae  lamina 
quando  epitonii  Ut.  h)  ope  retrahitur,  columnae  vertebralis  exten- 
sionem efficit. 

/ 

2-  Cingulum  pelvis,  lit.  h ) e cupro  in  firmas  laminas  extenso 
( starkem  Kupferblech ) factum , intrinsecus  tegumento  satis  molli 
obductum  sit  necesse  est,  ne,  pelvim  quamvis  arcte  circumdans, 
eam  uspiam  premere  possit. 

Cingulum  e duabus  partibus  constat,  quae  lororum  ope 
tam  a fronte  quam  a tergo  arcte  circa  pelvim  connectantur.  Ut 
omnis  pressura  a loris  forsan  oriunda  evitetur,  subter  ea  collo- 
cari oportet  pulvinaria,  e corio  confecta  Ut.  k.  k.)  (vernacule 
Lederkisseii).  ■> 

Hocce  cingulum  punctum  fixum,  quo  contraextensio  effi- 
ciatur, praebere  in  aprico  est. 

3.  Ex  utroque  hujus  cinguli  latere  pertica  ferrea  lit.  I.  /.) 
sursum  protenditur,  quae  corio  obducta,  epitonii  lit.  m.  /«.) 
ope  cum  lamina  ferrea  Ut.  i.  i.)  itidem  in  utroque  latere  con- 
jungitur. 

Fortium  liarum  perticarum  ope  extensionis  punctum  , caput 
aegroti  amplectens,  cum  puncto  contraextensionis,  pelvim  ample- 
ctenti , apte  conjungitur,  ita  ut  aliorum,  qui  vim  contraextenso- 

riam  ab  infima  lectuli  parte  «) , in  pelvini , quin  nonnulli  in 
corporis  extrema  inferiora  exercere  voluerunt,  apparalibus 
plane  supersedere  possimus.  Eundem  enim  effectum,  ad  quem 
producendum  compositi  istiusmodi  apparatus  tendunt,  nostrae 
machinae  ope  non  solum  certiore  et  simpliciore  modo,  sed  et 
minoribus  sumptibus  consequi  valemus;  et,  quod  non  minoris 
est  momenti,  extremorum  inferiorum  motus  liber  est  atque  mi- 
nime impeditus , ita  tamen , ut  aequalis  et  continua  spinae  dor- 
salis extensio  nullo  modo  inde  conturbetur,  — dum  e contra- 
rio miseri  aegrotantes , qui  in  lectulis  Bloemerianis  detinentur, 
omni  motus  libertate  carent,  et  infelices  illos,  in  Procrustae 
lecto  distentos,  nobis  in  memoriam  revocant. 

III.  Apparatas , convexitatibus  thoracis  premendis  inser- 
viens, (Tab.  III.  fig.  2 et  3.)  e duabus  partibus  constat,  qua- 
rum prior  est  tabula  paullulum  concava,  e cupro,  in  laminas 
diducto,  confecta,  qua,c  corio  obducta  et  intus  rebus  mollibus 
referta,  cum  concava  superficie  Iit.  a)  costis  convexe  prosilien- 
tibus imponitur,  dum  ejus  superficiei  convexae  lit.  b)  altera 
machinae  pars  , cingulum  nempe  ( Gurt ) lit.  c)  satis  densum  cir- 
cumdatur. Quando  in  utroque  aegroti  latere  costarum  convexi- 
tas adest,  duo  ejusmodi  cingula  adbibenda  sunt,  quorum  alte- 
rum supra  tabulam  ligneam  (cf.  Nr.  I.),  alterum  supra  lignum 
longitudinale,  cujus  mentionem  ibidem  feci,  tenditur.  Quando 
plures  adeo  in  scoliosi  multiplici  seu  serpentina  laterum  convexi- 
tates adsunt,  hujus  apparatus  applicatio  in  alterutro  latere  mul- 
tiplicetur necesse  est. 

In  aprico  est,  huncce  apparatum  pressorium  in  scoliosi  tantum 
adhiberi  posse,  cum  in  cyphosi  jam  stragula  dura,  cui  aegrotus 
horizontaliter  incumbit,  in  spinae  et  costarum  convexitatem  a 
tergo  salis  premat,  et  in  lordosi  pressurae  omnino  nullus  locus 
sit,  ita  ut  sola,  cui  fidere  possimus,  extensio  restet. 


Machinae  Langenbeckianae  supra  descriptae  insignem  effe- 
ctum et  salutarem  brevi  tempore  successum  in  duobus  praecipue 
casibus  ipsemet  cognitum  habeo,  quorum  alter  in  nosocomio 


a)  v.  g.  eorum , quibus  Bloemer  utitur. 

chirurgico  academico,  alter  in  praxi  privata  occurrit,  licet 
aegroti  aetatem , quae  spinae  distorsionum  sanationi  plurimum 
favet,  jam  excessissent;  altera  enim  puella,  machinae  nostrae 
adhibendae  occasionem  dans,  quindecim,  altera  (in  qua  jam 
post  quinque  menses  evidentissimam  deformitatis  imminutionem, 
at  non  tantam  quantam  post  idem  tempus  in  natu  minore , 
conspeximus)  undeviginti  annos  nata  erat.  Utraque  perlecta  in 
integrum  restitutione  brevi  gaudebit. 


APPENDIX  DE  PEDE  EQUINO. 


Appendicis  instar  disquisitioni  de  spinae  dorsi  distorsionibus 
brevem  de  pede  equino  tractatum  annectam.  Quod  cpiidem 
malum,  non  tam  frequenter  occurens,  quam  illa  pedum  defor- 
mitas, quae  vari  et  valgi  nomine  insignitur,  pedi  formam  foedam 
praebet,  ejusque  usum  valde  impedit. 

Natura  ejus  in  eo  consistit,  quod  pedis  calx  tantopere  in 
altum  tracta  est,  ut  humum  tangere  nequeat,  et  sic,  qui  hoc 
vitio  laborat,  in  ea  pedis  parte  nititur,  ubi  conjunctio  ossium 
metatarsi  cum  phalangibus  digitorum  est.  Simul  dorsum  pedis 
est  inflexum,  planta  vero,  dum  calcaneus  acumini  pedis  adpro- 
pinquatur,  concava.  Propterea  quod  calcaneus  paullulum  extror- 
sum  flexus  esse  solet,  et  cum  superficie  sua  glenoidali  contra  os 
cuboideum  premit,  superficies  ejus  articularis  contabescit  \ id 
quod  etiam  in  talo  et  osse  naviculari  locum  habet. 

Malum  in  utroque  pede  simul  occurrere  potest,  licet  saepius 
in  uno  tantum  animadvertatur. 

Causae  hujus  morbi  tales  esse  solent,  quales  maciem  et 
contractionem  musculorum  gastrocnemiorum  et  tendinis  Achillis 
efficiunt:  nonnunquam  etiam  musculi  plantaris,  tibialis  posticus 

et  peroneus  longus  pari  afficiuntur  imminutione,  quae  ad  mor- 
bum tam  conservandum  quam  augendum  confert.  E morbis 
etiam  ossium,  praecipue  tarsi , haec  pedis  deformitas  interdum 
oritur,  v.  c.  e vulneribus  harum  partium  male  curatis  atque 
carie  inde  exorta , etc.  Nec  raro  pes  equinus  congenitus  esse 
solet. 

Hujusmodi  deformitatem  vim  exercere  in  totum  femur 
et  universam  hominis  valetudinem  in  aprico  est,  quumque  in- 
cessus hac  re  difficilis  reddatur  et  admodum  impediatur,  sic 
saepe  atrophia  totius  femoris  laborantis  oritur. 

Quod  ad  prognosin  hujus  mali  attinet,  in  infantibus  et  ju- 
venibus omnino  restitutio  in  integrum  exspectari  potest;  an  apud 
adultos  malo  mederi  possimus,  certo  definiri  nequit;  attamen,  si 
modo  homo  nondum  nimis  aetate  provectus  est,  machinae  infra 
describendae  a)  effectum  saltem  experiri  possumus.  Ubi  vero 
vel  anchylosis  exorta  fuerit,  vel  ossa  tarsi  carie  destructa  fuerint, 
medelam  incassum  exspectabis. 

In  curanda  hac  deformitate  praecipue  id  agendum  est,  ut 
musculi  adstricti  et  contracti , calcaneum  sursum  trahentes , ex- 
tendantur , et  cacumen  pedis , ninus  deorsum  demissum , magis 
magisque  sursum  trahatur,  ita  ut  planta  pedis  formam  concavam 
amittat,  atque  sensim  paullatimque  idonea  reddatur,  qua  tota 
homo  nitatur.  Ad  quod  efficiendum  inunctiones  oleosae  et  adi- 
posae, quae  musculos  laxiores  reddant,  haud  ineptae  erunt,  sed 
maxime  machina  opus  est,  ad  cujus  usum  musculos  manipula- 
tionibus sequentibus,  pluries  quotidie  repetitis,  praeparari  opor- 
tet. Alterius  nempe  manus  vola  applicetur  superficiei  inferiori 
pedis,  ut  ea,  quantum  fieri  potest,  sursum  promoveatur;  simul 
altera  manu  dorsum  pedis  convexum  fortiter  deorsum  prematur. 
Assistens  quidam  interea  utraque  manu  gastrocnemios  deorsum 
ducens  calcaneum  ad  imum  detrahere  conetur,  quod  aeger  eo 
adjuvare  studeat,  quod  calcem  fortissime  humum  versus  premat. 
Hisce  manipulationibus  satis  repetitis  si  musculi  laxiores  redditi 
sunt,  machina  interdiu  noctuque  gestetur,  donec  aeger  tota 
planta  pedis  ingredi  valeat.  Tum,  machina  per  diei  aliquam 
partem  deposita,  incedere  tentet  aeger,  dein  vero  eadem  rursus 
applicata  per  totam  noctem  utatur.  Usus  machinae  etiamsi  aegri 
pedis  formam  in  integrum  restitutam  credere  possis  per  aliquod 
tempus  continuandus  est,  quoniam  musculi  diutius  contractioni 
sunt  obnoxii , formaque  pedis  rursus  depravari  potest. 

Praeter  machinam  in  Tab.  III.  fig.  4.  et  5-  exhibitam , quam 
Cei.  Lcingenbeck , Praeceptor  Meus  Summe  Venerandus,  invenit, 


a)  Vid.  Tab.  III.  Cg.  4.  et  5. 

aliae  etiam  hujus  deformitatis  curandae  rationes  et  machinae 
obtinuerunt. 

Sic  Delpech  a ),  methodum  Cei.  Michcielis  secutus,  tendi- 
nem Achillis  dimidium  incidit. 

Scarpa  b)  invenior  est  machinae,  quae  spira  e ferro  recellente 
facta,  parabolica,  vim  suam  exercet. 

Ab  aliis  quoque  lamina,  sub  planta  pedis  concava  collocata, 
fasciis,  orbiculatim  circumvolutis  et  firmiter  super  pedis  dorsum 
adstrictis , fortiter  contra  pedem  equinum  premitur. 

Joergius  c ) singularem  invenit  machinam  ad  instar  Scar- 
pianae  contra  varum  et  valgum  adhibitae,  quae  tamen  Langen- 
beckianae  longe  postponenda  mihi  videtur. 


D e scriptio  machinae  Langenbechiancte  curando 
pedi  equino  inservientis. 


Hujus  machinae  (Tab.  III.  fig.  4 et  5.  depictae)  structura 
melius  cognoscetur,  ejusque  affectus  magis  in  aprico  erit,  si  in 
ea  describenda  hunc  secuti  luerimus  ordinem.  Consideremus 
primum  eam  partem,  qua  crus  sutentatur  et  in  situ  retinetur; 
tum  eam , quae  calcem , contra  naturam  sursum  et  retro  tractam, 
deorsum  trahit;  denique  eam,  quae  cacumen  pedis,  nimis  de- 
missum, sursum  trahit. 

I.  Apparatus , qui  cruri  subjicitur , his  constat  partibus: 

j.  Tabula,  (Fig.  4.  Iit.  a)  qua  crus  fulcitur,  tam  longa  est, 
ut  inferior  quoque  femoris  pars  in  ea  quiescat,  nec  genu  incurvari 
possit.  Eadem  paullulum  concava  in  superficie,  quae  crus 


a)  Vid.  Cliirurgie  clinique  de  Monlpellier.  Toni.  I.  pag.  229* 

b ) Vid.  Chirurg.  Abhandl.  uber  d.  angeborn.  krummcn  Fiifse  der  Kinder. 

iibers.  v.  Malfatti.  Wien  1804*  §•  47»  pag.  33*  Tab.  V.  fig.  1 et  2. 

c)  Vid.  1.  c.  pag.  150.  Tab.  VI. 

recipiat,  a fronte  in  duas  prominentias  lit.  b.)  excurrit,  quae 
trochleam  lit.  c.)  inter  se  continent. 

2.  Hac  in  tabula  est  stragulum  lit.  d.) , cruri  situm  firmum 
et  satis  mollem  praebens,  fuco  marino  vel  pilis  equinis  refertum. 

3.  Cruri  in  hac  tabula  figendo  tria  inserviunt  cingula  lata 
lit.  e.  e.)  intus  corio  obducta. 

II.  Apparatus  calci  deorsum  trahendae  inserviens. 

Litera  c.  trochleam,  sub  Nr.  I.  jam  memoratam,  quae  ope 
elateris  spiralis  ( Spiralfeder ) firmatur,  designat.  Pedis  calx  zona 
lintea  lit.  g.  g.)  {Leinen-  Giirtel)  i molliter  substrata,  firmiter 
circumdatur,  quae  ad  utrumque  pedis  latus  in  cingulum  lit.  h.  h.) 
excurrit.  Quae  cingula  cum  vinculis,  e panno  bilice  confectis, 
lit.  J)  ( Zwillichbdnder ) trochleae  affixis,  connectuntur.  Trochleam 
circumrotando  ista  vincula  seu  lora  lit.  /)  breviora  reddita  pedis 
calcem  antrorsum  et  deorsum  trahunt. 

III.  Apparatus  cacumini  pedis  sursum  trahendo  iuserviens. 

Trochlea  lit.  i ) eodem,  quo  ea,  cujus  jam  Nr.  I.  et  II. 
lit.  c.)  mentionem  leci,  modo  constructa  est,  attamen  latior,  inter 
duas  perticas  ferreas  lit.  k.  k.) , a tabula  lit.  a.)  adscendentes, 
obliquis  aliis  duabus  perticis  lit.  I.  I.)  lirmalas,  posita  est.  Huic 
trochleae  funiculi  duo  cannabini  lit.  m .)  ( Hcuifschnure ) applicati 
sunt.  Hi  funiculi  conjuncti  sunt  cum  ferro,  stapedis  formam 
aequante  lit.  n.) , corio  obducto  et  intus  molliter  substrato,  quod 
superiorem  plantae  pedis  partemrecipiat.  Hoc  loco  ita,  uti  lit.  c.) 
dixi,  trochleae  circumrotalione  cacumen  pedis  retrahitur. 

Pertica  lit.  o.)  parti  inferiori  tabulae  lit.  a.)  affixa  et  no- 
dulis instructa,  quorum  uni  stapes  lit.  n .)  vinculi  ope  alligatur, 
ad  id  destinata  est,  ut  stapes  figatur.  Impeditur  inde,  quominus 
pedis  cacumen  in  hoc  illudve  latus  inclinet,  et  efficitur,  ut  potius 
justa  et  aequali  directione  sursum  et  retro  trahatur. 


Machina  ista,  nuperrime  inventa  et  hic  piimum  descripta 
et  dclineata,  jam  primo  usu  felicissimum  praebuit  eventum. 
Primum  eam  puero  XI  annorum,  qui  pede  equino  magnopere 

laborabat,  adhibitam  esse  vidi.  Pes  equinus  ex  ulcere  surae 
scrophuloso , secundo  aetatis  anno  orto  et  spatio  demum  septem 
annorum  curato , ortum  duxerat.  Gastrocnemii  et  Soleus  ita 
erant  contracti,  ut  calx  quatuor  digitos  a solo  distaret,  et  puer 
in  phalangibus  tantum  digitorum  incederet.  Machina  line  men- 
sis Octobr.  adhibebatur;  et  jam  mense  Febr.  eundo  totam  plantam 
pedis  in  solo  collocare  valebat.  Machinam  dies  noctesque  adhi- 
bebat aeger,  et,  dum  haec  scribo,  machina  et  exercitationibus 
tentaminibusque  incedendi  alternatim  utitur,  ita  ut  brevi  tem- 
pore integram  pedis  formam  plane  restitutum  iri  persuasum 
mihi  habeo. 


Yalde  doleo  , q\iod  librum  nuperrime  de  orthopaedia 
scriptum:  De  V orthomorphie  par  rapport  a V espece  hu/naine : 
ou  Recherches  anatomico  - palhologiques  sur  les  causes , les 
moyens  de  prevenir , ceux  de  guerir  les  principales  dijformites 
et  sur  les  veritables  fondemens  de  V art  appele : orthopeclique . 

par  J.  Delpech.  Paris  1829*  tam  sero  accepi,  ut  breviori  tem- 
poris spatio  impeditus  sim,  quominus  hoc  opus  vere  eximium 
diligenter  et  accuratius  perscrutarer.  Itaque  paucis  solummodo 
afferre  mihi  liceat , auctorem  in  methodo  curandi  cubationem , cum 
machinarum  usu  conjunctam,  et  exercitia  gymnastica  praecipue 
commendare,  multas  delineationes  distorsionum  spinae  dorsi 
secundum  imagines  gypseas  depictas  exhibere,  ejusque  opus 
praestantissimis  de  hoc  argumento  scriptis  adnumerandum  esse. 

